cyanic-selkie/wikianc huggingface dataset:
ವರ್ಲ್ಡ್ ವೈಡ್ ವೆಬ್
Ajax ಪರಿಷ್ಕರಣೆಗಳು
JavaScript ಎಂಬುದೊಂದು ಬರಹಕ್ಕೆ ಮೀಸಲಾದ ಭಾಷೆಯಾಗಿದ್ದು, ಬ್ರೆಂಡನ್‌ ಐಚ್‌ ಎಂಬಾತ 1995ರಲ್ಲಿ ನೆಟ್‌ಸ್ಕೇಪ್‌ ಕಂಪನಿಯಲ್ಲಿ ಸೇವೆ ಸಲ್ಲಿಸುತ್ತಿದ್ದ ಸಮಯದಲ್ಲಿ ಮೊದಲಿಗೆ ಇದನ್ನು ಅಭಿವೃದ್ಧಿಪಡಿಸಿದ. ವೆಬ್‌ ಪುಟಗಳೊಳಗಿನ ಬಳಕೆಗಾಗಿ ಇದು ಮೀಸಲಾಗಿತ್ತು. ECMAScript ಎಂಬುದು ಇದರ ಪ್ರಮಾಣಕ ಆವೃತ್ತಿ. ಮೇಲೆ ವಿವರಿಸಲಾದ ಪುಟ-ಪುಟದ ಮಾದರಿಯ ಕೆಲವಷ್ಟು ಇತಿಮಿತಿಗಳನ್ನು ಹೋಗಲಾಡಿಸಲು, ಕೆಲವೊಂದು ವೆಬ್‌ ಅನ್ವಯಿಕೆಗಳು Ajaxನ್ನು ಕೂಡಾ ಬಳಸುತ್ತವೆ (ಅಸಮಕಾಲಿಕವಾದ JavaScript ಮತ್ತು XML). ಸರ್ವರ್‌ಗೆ ಹೆಚ್ಚುವರಿ HTTP ಕೋರಿಕೆಗಳನ್ನು ಸಲ್ಲಿಸಬಲ್ಲ ಪುಟದೊಂದಿಗೆ JavaScript ಹೊರಗೆಡಹಲ್ಪಡುತ್ತದೆ. ಇದು ಬಳಕೆದಾರರು ಮಾಡುವ ಕಂಪ್ಯೂಟರ್‌ನ ಮೌಸ್‌-ಕ್ಲಿಕ್‌ಗಳಿಗೆ ಪ್ರತಿಸ್ಪಂದನೆಯಾಗಿ, ಅಥವಾ ಜಾರಿಹೋದ ಸಮಯದ ಆಧಾರದ ಮೇಲೆ ಇದು ವ್ಯಕ್ತವಾಗುತ್ತದೆ. ಪ್ರತಿಯೊಂದು ಪ್ರತಿಸ್ಪಂದನೆಯೊಂದಿಗೂ ಹೊಸತೊಂದು ಪುಟವನ್ನು ಸೃಷ್ಟಿಸುವ ಬದಲಿಗೆ ಹಾಲಿ ಇರುವ ಪುಟವನ್ನೇ ಮಾರ್ಪಡಿಸಲು ಸರ್ವರ್‌ನ ಪ್ರತಿಸ್ಪಂದನೆಗಳು ಬಳಕೆಯಾಗುತ್ತವೆ. ಆದ್ದರಿಂದ ಕೇವಲ ಸೀಮಿತವಾದ, ಹೆಚ್ಚುವರಿಯಾದ ಮಾಹಿತಿಯನ್ನು ಒದಗಿಸುವುದಷ್ಟೇ ಸರ್ವರ್‌ನ ಅಗತ್ಯವಾಗಿ ಕಂಡುಬರುತ್ತದೆ. ನಾನಾರೀತಿಯ Ajax ಕೋರಿಕೆಗಳನ್ನು ಏಕಕಾಲದಲ್ಲಿ ನಿರ್ವಹಿಸಲು ಸಾಧ್ಯವಿದೆ. ಶೇಖರಿಸಿದ ಮಾಹಿತಿಯು ಮತ್ತೆ ಪಡೆಯುವ ಅವಧಿಯಲ್ಲೇ ಬಳಕೆದಾರರು ಪುಟವೊಂದರೊಂದಿಗೆ ಸಂವಹನೆ ನಡೆಸಲು ಸಾಧ್ಯವಿದೆ. ಒಂದು ವೇಳೆ ಹೊಸ ಮಾಹಿತಿಯು ಲಭ್ಯವಿದೆಯೇ ಎಂಬುದನ್ನು ಕೇಳಲು ಕೆಲವೊಂದು ವೆಬ್‌ ಅನ್ವಯಿಕೆಗಳು ನಿಗದಿತವಾಗಿ ಸರ್ವರ್‌ಗೆ ಅಭಿಪ್ರಾಯ ಸಂಗ್ರಹಣೆಯನ್ನು ಕಳಿಸುವುದುಂಟು.
WWW ಪೂರ್ವಪ್ರತ್ಯಯ
ಅನೇಕ ವೆಬ್‌ ವಿಳಾಸಗಳು www ನೊಂದಿಗೆ ಪ್ರಾರಂಭವಾಗುತ್ತವೆ. ತಾವು ಒದಗಿಸುವ ಸೇವೆಗಳಿಗೆ ಅನುಸಾರವಾಗಿ ಅಂತರಜಾಲದ ಆಶ್ರಯದಾತ ವ್ಯವಸ್ಥೆಗಳನ್ನು (ಸರ್ವರ್‌ಗಳನ್ನು) ಹೆಸರಿಸುವ ಪರಿಪಾಠವು ಬಹಳ ದಿನಗಳಿಂದ ನಡೆದುಕೊಂಡು ಬಂದಿರುವುದೇ ಇದಕ್ಕೆ ಕಾರಣ. ಆದ್ದರಿಂದ, ವೆಬ್‌ ಸರ್ವರ್‌ ಒಂದಕ್ಕಾಗಿರುವ ಆಶ್ರಯದಾತನ ಹೆಸರು ಅನೇಕ ವೇಳೆ www ಆಗಿದ್ದು, ಇದು ಒಂದು FTP ಸರ್ವರ್‌ಗೆ ಸಂಬಂಧಿಸಿ ftp ಆಗಿರುತ್ತದೆ, ಮತ್ತು ಒಂದು USENET ಸುದ್ದಿ ಸರ್ವರ್‌ ಇತ್ಯಾದಿಗಳಿಗೆ ಸಂಬಂಧಿಸಿದಂತೆ ಇದು news ಅಥವಾ nntp ಆಗಿರುತ್ತದೆ. ಈ ಆಶ್ರಯದಾತ ಹೆಸರುಗಳು ನಂತರ "www.example.com"ನ ರೀತಿಯಲ್ಲಿರುವಂತೆ DNS ಸಬ್‌ಡೊಮೈನ್‌ ಹೆಸರುಗಳಾಗಿ ಕಾಣಿಸಿಕೊಳ್ಳುತ್ತವೆ. ಇಂಥ ಸಬ್‌ಡೊಮೈನ್‌ ಹೆಸರುಗಳ ಬಳಕೆಯು ಹೀಗೆಯೇ ಇರಬೇಕೆಂದು ಯಾವುದೇ ತಾಂತ್ರಿಕ ಅಥವಾ ಕಾರ್ಯನೀತಿಯ ಪ್ರಮಾಣಕವು ಕಟ್ಟುಪಾಡುಗಳನ್ನು ಹೇರಿಲ್ಲ; ವಾಸ್ತವವಾಗಿ, ಮೊಟ್ಟಮೊದಲ ವೆಬ್‌ ಸರ್ವರ್‌ನ್ನು "nxoc01.cern.ch" ಎಂದು ಕರೆಯಲಾಗಿತ್ತು ಮತ್ತು ಅನೇಕ ವೆಬ್‌ ಸೈಟ್‌ಗಳು ಒಂದು www ಸಬ್‌ಡೊಮೈನ್‌ ಪೂರ್ವಪ್ರತ್ಯಯವಿಲ್ಲದೆಯೇ, ಅಥವಾ "www2", "secure" ಇತ್ಯಾದಿಯಂಥ ಕೆಲವು ಇತರ ಪೂರ್ವಪ್ರತ್ಯಯದೊಂದಿಗೆ ಅಸ್ತಿತ್ವದಲ್ಲಿವೆ. ಈ ಸಬ್‌ಡೊಮೈನ್‌ ಪೂರ್ವಪ್ರತ್ಯಯಗಳು ಯಾವುದೇ ಪರಿಣಾಮವನ್ನು ಹೊಂದಿಲ್ಲ; ಅವು ಕೇವಲ ಆಯ್ಕೆಮಾಡಿಕೊಳ್ಳಲಾದ ಹೆಸರುಗಳಾಗಿವೆ. ಸ್ವತಃ ಡೊಮೈನ್‌ ಹೆಸರು (ಉದಾಹರಣೆಗೆ, example.com) ಮತ್ತು www ಸಬ್‌ಡೊಮೈನ್‌ ಹೆಸರುಗಳೆರಡೂ (ಉದಾಹರಣೆಗೆ, www.example.com) ಅದೇ ಸೈಟ್‌ನ್ನು ಉಲ್ಲೇಖಿಸುವ ರೀತಿಯಲ್ಲಿ ಅನೇಕ ವೆಬ್‌ ಸರ್ವರ್‌ಗಳು ವ್ಯವಸ್ಥೆಗೊಳಿಸಲ್ಪಟ್ಟಿವೆ ಅಥವಾ ಸ್ಥಾಪಿಸಲ್ಪಟ್ಟಿವೆ. ಇತರ ಬಗೆಗಳಿಗೆ ಒಂದಲ್ಲಾ ಒಂದು ಸ್ವರೂಪದ ಅಗತ್ಯ ಬರಬಹುದು, ಅಥವಾ ಎರಡು ಭಿನ್ನ ರೀತಿಯ ವೆಬ್‌ ಸೈಟ್‌ಗಳ ನಕ್ಷೆಯನ್ನು ಅವು ರೂಪಿಸಬಹುದು.
ವಿಳಾಸವನ್ನು ಅಚ್ಚಿಸುವ ಅಂಕಣದಲ್ಲಿ ಒಂದು ಏಕ ಪದವನ್ನು ಅಚ್ಚಿಸಿದಾಗ ಮತ್ತು ವಾಪಸಾತಿಯ ಕೀಲಿಯನ್ನು ಒತ್ತಿದಾಗ, ಕೆಲವೊಂದು ವೆಬ್‌ ಬ್ರೌಸರ್‌ಗಳು ತಾವೇತಾವಾಗಿ ಸದರಿ ಪದದ ಆರಂಭಕ್ಕೆ "www."ನ್ನು ಮತ್ತು ಸಾಧ್ಯವಾದರೆ ಅಂತ್ಯದಲ್ಲಿ ".com", ".org" and ".net" ಇತ್ಯಾದಿಗಳನ್ನು ಜೋಡಿಸಲು ಪ್ರಯತ್ನಿಸುತ್ತವೆ. ಉದಾಹರಣೆಗೆ, 'apple' ಎಂದು ಅಚ್ಚಿಸಿ ’enter’ ಕೀಲಿಯನ್ನು ಒತ್ತಿದಾಗ,  http://www.apple.com/  ಎಂಬುದಾಗಿಯೂ ಮತ್ತು 'openoffice' ಎಂದು ಅಚ್ಚಿಸಿ ’enter’ ಕೀಲಿಯನ್ನು ಒತ್ತಿದಾಗ,  http://www.openoffice.org  ಎಂಬ ವಿಳಾಸವು ವಿಳಾಸದ ಅಂಕಣದಲ್ಲಿ ತಾನೇ ತಾನಾಗಿ ರೂಪುಗೊಳ್ಳಬಹುದು. ಈ ರೀತಿಯ ಗುಣಲಕ್ಷಣವು, 2003ರ ಆರಂಭದಲ್ಲಿ Mozilla Firefoxನ ಆರಂಭಿಕ ಆವೃತ್ತಿಗಳಲ್ಲಿ ಸೇರ್ಪಡೆಯಾಗುವ ಮೂಲಕ (ಅದು ಇನ್ನೂ 'Firebird' ಎಂಬ ಕಾರ್ಯನಿರತ ಶೀರ್ಷಿಕೆಯನ್ನು ಹೊಂದಿದ್ದಾಗ), ಒಂದು ಉಪಕ್ರಮಕ್ಕೆ ದಾರಿಯಾಯಿತು ಎನ್ನಬಹುದು. ಇದೇ ರೀತಿಯ ಪರಿಕಲ್ಪನೆಗೆ Microsoft ಕಂಪನಿಯು 2008ರಲ್ಲಿ US ಹಕ್ಕುಸ್ವಾಮ್ಯವನ್ನು ಪಡೆದಿತ್ತು ಎಂಬುದರ ಕುರಿತು ವರದಿಯಾಗಿತ್ತಾದರೂ, ಅದು ಕೇವಲ ಮೊಬೈಲ್‌ ಉಪಕರಣಗಳಿಗೆ ಮಾತ್ರ ಸಂಬಂಧಿಸಿತ್ತು.
ವೆಬ್‌ ವಿಳಾಸದ ' http:// ' ಅಥವಾ ' https:// ' ಭಾಗವು ತನ್ನದೇ ಆದ ಅರ್ಥವನ್ನು ಹೊಂದಿದೆ: ಅವು Hypertext Transfer Protocol ಮತ್ತು HTTP Secure ಎಂಬುದನ್ನು ಸೂಚಿಸುತ್ತವೆ ಹಾಗೂ ಪುಟಗಳು ಹಾಗೂ ಅದರೆಲ್ಲ ಚಿತ್ರಗಳು ಮತ್ತು ಇತರ ಮೂಲಗಳನ್ನು ಕುರಿತು ಕೋರಿಕೆ ಸಲ್ಲಿಸಲು ಹಾಗೂ ಮನವಿ ಸಲ್ಲಿಸಲು ಬಳಕೆಯಾಗುವ ಸಂವಹನೆಯ ವಿಧ್ಯುಕ್ತ ನಿರೂಪಣೆಯನ್ನು ಅವು ವ್ಯಾಖ್ಯಾನಿಸುತ್ತವೆ. HTTP ಜಾಲದ ವಿಧ್ಯುಕ್ತ ನಿರೂಪಣೆಯು ವರ್ಲ್ಡ್‌ ವೈಡ್‌ ವೆಬ್‌ ‌ಕೆಲಸ ಮಾಡುವ ರೀತಿಗೆ ಅತ್ಯಂತ ಮೂಲಭೂತ ಸ್ವರೂಪದ್ದಾಗಿದೆ, ಮತ್ತು HTTPSನಲ್ಲಿ ಒಳಗೊಂಡಿರುವ ಎನ್‌ಕ್ರಿಪ್ಷನ್‌ ಅಂಶವು ಒಂದು ವಿಶಿಷ್ಟ ಪದರವನ್ನು ಸೇರಿಸುತ್ತದೆ. ಸಾರ್ವತ್ರಿಕ ಸ್ವರೂಪದಲ್ಲಿರುವ ಅಂತರಜಾಲದ ಮೇಲೆ ಸಂಕೇತಪದಗಳು (ಪಾಸ್‌ವರ್ಡ್‌) ಅಥವಾ ಬ್ಯಾಂಕಿನ ವಿವರಗಳಂಥ ಗೋಪ್ಯ ಮಾಹಿತಿಯನ್ನು ವಿನಿಮಯ ಮಾಡಿಕೊಳ್ಳುವಾಗ ಸದರಿ ಎನ್‌ಕ್ರಿಪ್ಷನ್‌ ಪದರವು ನೆರವಿಗೆ ಬರುತ್ತದೆ. ಒಂದು ವೇಳೆ ಇದು ಬಿಟ್ಟುಹೋಗಿದ್ದರೆ, ವೆಬ್‌ ಬ್ರೌಸರ್‌ಗಳು ಈ "ಯೋಜನೆ"ಯ ಭಾಗವನ್ನು URLಗಳಿಗೂ ಸಹ ಪೂರ್ವಪ್ರತ್ಯಯವಾಗಿ ಸೇರಿಸಿಕೊಳ್ಳುತ್ತವೆ. ಇದರ ನಡುವೆಯೂ, ಎರಡು ’ಮುಂಗೀಟುಗಳು’ (//) ವಾಸ್ತವವಾಗಿ ಆರಂಭದಲ್ಲಿ ಅನಗತ್ಯ ಎಂದು ಬರ್ನರ್ಸ್‌-ಲೀ ಸ್ವತಃ ಒಪ್ಪಿಕೊಂಡಿದ್ದಾನೆ. ಸ್ಥೂಲವಾಗಿ ಹೇಳುವುದಾರೆ, ವೆಬ್‌ URLಗಳು ಈ ಕೆಳಗಿನ ಸ್ವರೂಪವನ್ನು ಹೊಂದಿರಬೇಕೆಂದು RFC 2396ಯು ವ್ಯಾಖ್ಯಾನಿಸಿದೆ: :// ? # . ಉದಾಹರಣೆಗೆ, ಇಲ್ಲಿ ಎಂಬುದು (www.example.comನಂತೆ) ವೆಬ್‌ ಸರ್ವರ್‌ ಆಗಿದೆ, ಮತ್ತು ಎಂಬುದು ವೆಬ್‌ ಪುಟವನ್ನು ಗುರುತಿಸುತ್ತದೆ. ಎಂಬುದನ್ನು ವೆಬ್‌ ಸರ್ವರ‍್ ಸಂಸ್ಕರಣೆಗೆ ಒಳಪಡಿಸುತ್ತದೆ (ಇದು ಒಂದು ಸ್ವರೂಪದಲ್ಲಿ ಕಳಿಸಿರುವ ದತ್ತಾಂಶವಾಗಿರಬಹುದು, ಉದಾಹರಣೆಗೆ, ಶೋಧಕ ಎಂಜಿನ್‌ ಒಂದಕ್ಕೆ ಕಳಿಸಲಾದ ಪದಗಳು),
ಮತ್ತು ಹಿಂತಿರುಗಿ ಬರುವ ಪುಟ ಇದನ್ನು ಅವಲಂಬಿಸುತ್ತದೆ. ಕೊನೆಗೆ, ಎಂಬುದು ವೆಬ್‌ ಸರ್ವರ್‌ಗೆ ಕಳಿಸಲ್ಪಡುವುದಿಲ್ಲ. ಬ್ರೌಸರ್‌ ಮೊದಲು ತೋರಿಸುವ ಪುಟದ ಭಾಗವನ್ನು ಇದು ಗುರುತಿಸುತ್ತದೆ.
www ನಲ್ಲಿನ ಅಕ್ಷರಗಳ ಹೆಸರನ್ನು ಪ್ರತ್ಯೇಕವಾಗಿ ಉಚ್ಚರಿಸಲ್ಪಡುವ ಮೂಲಕ ಇಂಗ್ಲಿಷ್‌ನಲ್ಲಿ wwwನ್ನು ಉಚ್ಚರಿಸಲಾಗುತ್ತದೆ (double-u double-u double-u ). ಕೆಲವೊಂದು ತಾಂತ್ರಿಕ ಬಳಕೆದಾರರು ಇದನ್ನು dub-dub-dub ಎಂಬುದಾಗಿ ಉಚ್ಚರಿಸುತ್ತಾರಾದರೂ, ಅದಿನ್ನೂ ವ್ಯಾಪಕವಾಗಿ ಹರಡಿಲ್ಲ. ಡೋಗ್ಲಸ್‌ ಆಡಮ್ಸ್‌ ಎಂಬ ಇಂಗ್ಲಿಷ್‌ ಲೇಖಕ ದಿ ಇಂಡಿಪೆಂಡೆಂಟ್‌ ಪತ್ರಿಕೆಯ ಭಾನುವಾರದ ಸಂಚಿಕೆಯಲ್ಲಿ (1999) ಒಮ್ಮೆ ಬರೆಯುತ್ತಾ, "ಯಾವ ಮೂಲ ಪದಗುಚ್ಛದ ಸಂಕ್ಷಿಪ್ತ ರೂಪವನ್ನು ಉಚ್ಚರಿಸುವಾಗ, ಯಾವುದಕ್ಕಾಗಿ ಅದು ಸಂಕ್ಷಿಪ್ತಗೊಂಡಿತೋ ಅದಕ್ಕಿಂತ ಮೂರುಪಟ್ಟು ಹೆಚ್ಚು ಉದ್ದದ ಸಮಯವನ್ನು ತೆಗೆದುಕೊಳ್ಳುವ ಪದಗುಚ್ಛವೇನಾದರೂ ಇದ್ದರೆ, ನನಗೆ ತಿಳಿದಿರುವ ಪ್ರಕಾರ World Wide Web ಮಾತ್ರ" ಎಂಬ ವ್ಯಂಗ್ಯೋಕ್ತಿಯನ್ನು ಬಳಸಿದ್ದ. ಅಷ್ಟೇ ಅಲ್ಲ, ಸ್ಟೀಫನ್‌ ಫ್ರೈ ಎಂಬಾತ ನಂತರ ಇದನ್ನು ತನ್ನ ಪಾಡ್‌ಕಾಸ್ಟ್‌ಗಳ "ಪಾಡ್‌ಗ್ರಾಮ್ಸ್‌" ಸರಣಿಯಲ್ಲಿ "wuh wuh wuh" ಎಂಬುದಾಗಿ ಉಚ್ಚರಿಸಿದ. ಮ್ಯಾಂಡರೀನ್‌ ಎಂಬ ಚೀನಾದ ಅಧಿಕೃತ ಆಡುನುಡಿಯಲ್ಲಿ, wàn wéi wǎng 万维网 ಎಂಬ ಪದಗುಚ್ಛಕ್ಕೆ ಹೋಲುವಂತಿರುವ ಒಂದು ಧ್ವನ್ಯಾತ್ಮಕ-ಶಬ್ದಾರ್ಥದ ಹೋಲಿಕೆಯ ಮೂಲಕ ವರ್ಲ್ಡ್‌ ವೈಡ್‌ ವೆಬ್‌ ಸಾಮಾನ್ಯವಾಗಿ ಭಾಷಾಂತರಿಸಲ್ಪಟ್ಟಿದ್ದು, ಅದು www ನ ಅಗತ್ಯವನ್ನು ಪೂರೈಸುತ್ತದೆ ಹಾಗೂ ಅಕ್ಷರಶಃ "ಅಸಂಖ್ಯಾತ ಆಯಾಮದ ಜಾಲ" ಎಂಬ ಅರ್ಥವನ್ನು ನೀಡುತ್ತದೆ. ಈ ಭಾಷಾಂತರವು ಅತ್ಯಂತ ಸೂಕ್ತವಾಗಿ ವರ್ಲ್ಡ್‌ ವೈಡ್‌ ವೆಬ್‌ನ ವಿನ್ಯಾಸದ ಪರಿಕಲ್ಪನೆ ಹಾಗೂ ತ್ವರಿತ ಪ್ರಸರಣವನ್ನು ಪ್ರತಿಬಿಂಬಿಸುತ್ತದೆ. ಟಿಮ್‌ ಬರ್ನರ್ಸ್‌-ಲೀಯ ವೆಬ್‌-ಸ್ಪೇಸ್‌ ಹೇಳುವ ಪ್ರಕಾರ, World Wide Web ಎಂಬುದನ್ನು ಮೂರು ಪ್ರತ್ಯೇಕ ಪದಗಳಾಗಿ ಅಧಿಕೃತವಾಗಿ ಉಚ್ಚರಿಸಲಾಗುತ್ತದೆ. ಪ್ರತಿ ಪದದ ಮೊದಲಕ್ಷರವು ಇಂಗ್ಲಿಷ್‌ನ ದೊಡ್ಡಕ್ಷರವಾಗಿದ್ದು, ಪದಗಳ ಮಧ್ಯದಲ್ಲಿ ಯಾವುದೇ ಅಡ್ಡಗೆರೆ ಇರುವುದಿಲ್ಲ.
ಗೌಪ್ಯತೆ
ವೆಬ್‌ನ್ನು ಬಳಸುವ ಮಕ್ಕಳು ಮತ್ತು ಇತರ ಅಪ್ರಾಪ್ತರ ಶಿಕ್ಷಣಕ್ಕಾಗಿರುವ, ಮತ್ತು ಸಾಮಾಜಿಕ ಕಾರ್ಯಜಾಲಗಳ ಬಳಕೆದಾರರ ಸಂರಕ್ಷಣೆಗಳಿಗಾಗಿರುವ, ಉದ್ಯಮದ ಸ್ವಯಂ-ನಿಯಂತ್ರಣಕ್ಕೆ ಪೂರಕವಾಗಿ ನಿಲ್ಲುವ ಕಾನೂನುಗಳನ್ನು ರೂಪಿಸಬೇಕೆಂದು ಮನವಿಮಾಡಿಕೊಳ್ಳಲು 60 ದೇಶಗಳಿಗೆ ಸೇರಿರುವ ಗೌಪ್ಯತಾ ಪ್ರತಿನಿಧಿಗಳು ನಿರ್ಣಯಿಸಿದರು. ವೈಯಕ್ತಿಕವಾಗಿ ಗುರುತಿಸಲ್ಪಡಬಲ್ಲ ಮಾಹಿತಿಗಾಗಿರುವ ದತ್ತಾಂಶದ ಸಂರಕ್ಷಣೆಯು, ಆ ಮಾಹಿತಿಯ ಮಾರಾಟಕ್ಕಿಂತ ಹೆಚ್ಚಿನ ಪ್ರಯೋಜನವನ್ನು ವ್ಯವಹಾರಕ್ಕೆ ನೀಡುತ್ತದೆ ಎಂದೂ ಸಹ ಅವರು ನಂಬುತ್ತಾರೆ. ಬಳಕೆದಾರರು ತಮ್ಮ ವೈಯಕ್ತಿಕ ವೀಕ್ಷಣಾ ವಿವರಗಳನ್ನು ಸ್ಥಳೀಯವಾಗಿಯೇ ಅಳಿಸಿಹಾಕಲು ಮತ್ತು ಕೆಲವೊಂದು ಕುಕಿಗಳು ಹಾಗೂ ಜಾಹೀರಾತಿನ ಜಾಲಗಳನ್ನು ತಡೆಹಿಡಿಯಲು, ಬ್ರೌಸರ್‌ಗಳಲ್ಲಿನ ವಿಶಿಷ್ಟ ಲಕ್ಷಣಗಳಿಗೆ ಮೊರೆಹೋಗಬಹುದು. ಆದರೆ ಇಷ್ಟಾಗಿಯೂ ಅವರು ವೆಬ್‌ಸೈಟ್‌ಗಳ ಸರ್ವರ್‌ ಲಾಗ್‌ಗಳಲ್ಲಿ, ಮತ್ತು ನಿರ್ದಿಷ್ಟವಾಗಿ ವೆಬ್‌ ಸಂಕೇತ ಕೇಂದ್ರಗಳಲ್ಲಿ ಪತ್ತೆಹಚ್ಚಲ್ಪಡುತ್ತಾರೆ. ಬರ್ನರ್ಸ್‌-ಲೀ ಮತ್ತು ಆತನ ಸಹೋದ್ಯೋಗಿಗಳು ಹೊಣೆಗಾರಿಕೆಯಲ್ಲಿ ಭರವಸೆಯನ್ನು ಕಾಣುತ್ತಾರೆ. ಅಷ್ಟೇ ಅಲ್ಲ, ಕಾರ್ಯನೀತಿಯ ಅರಿವಿಗೆ, ಅದರಲ್ಲೂ ಪ್ರಾಯಶಃ ಲೆಕ್ಕಪರಿಶೋಧನೆಯ ದಾಖಲಿಸುವಿಕೆ, ಸಮರ್ಥನೆಗಳು ಮತ್ತು ಪ್ರಯೋಗಗಳಿಗೆ ವೆಬ್‌ನ ವಿನ್ಯಾಸವನ್ನು ವಿಸ್ತರಿಸುವ ಮೂಲಕ ಈ ಮಾಧ್ಯಮದ ಸೂಕ್ತ ಅಥವಾ ಯಥೋಚಿತ ಬಳಕೆಯನ್ನು ಸಾಧಿಸಬಹುದು ಎಂಬುದರ ಕುರಿತೂ ಅವರಿಗೆ ವಿಶ್ವಾಸವಿದೆ. ಜಾಹೀರಾತಿನ ಮೂಲಕ ಆದಾಯವನ್ನು ಸಂಗ್ರಹಿಸಿರುವ ಸೇವಾದಾರರ ಪೈಕಿ Yahoo! ವಾಣಿಜ್ಯೋದ್ದೇಶದ ವೆಬ್‌ಸೈಟ್‌ಗಳ ಬಳಕೆದಾರರ ಕುರಿತಾದ ಬಹುತೇಕ ದತ್ತಾಂಶವನ್ನು ಸಂಗ್ರಹಿಸುವ ಸಾಮರ್ಥ್ಯವನ್ನು ದಾಖಲಿಸಿದೆ. ಅದರ ಸೈಟ್‌ ಮತ್ತು ಅದರೊಂದಿಗೆ ಗುರುತಿಸಿಕೊಂಡಿರುವ ಜಾಹಿರಾತುದಾರಿಕೆಯ ಕಾರ್ಯಜಾಲದ ಸೈಟ್‌ಗಳ ಪ್ರತಿ ಪ್ರಾತಿನಿಧಿಕ ಬಳಕೆದಾರರಿಗೆ ಸಂಬಂಧಿಸಿದಂತೆ ಪ್ರತಿತಿಂಗಳೂ ಸುಮಾರು 2,500 ಬಿಟ್‌ಗಳಷ್ಟು ಮಾಹಿತಿಯು ಸಂಗ್ರಹವಾಗುತ್ತದೆ. Yahoo!ನ ಅರ್ಧದಷ್ಟು ಸಾಮರ್ಥ್ಯವನ್ನು ಸಾಧಿಸುವ ಮೂಲಕ MySpace ಕಂಪನಿಯು ಅದರ ನಂತರದ ಸ್ಥಾನದಲ್ಲಿದ್ದರೆ, AOL–TimeWarner, Google, Facebook, Microsoft, ಮತ್ತು eBay ಇವೇ ಮೊದಲಾದವು ನಂತರದ ಸ್ಥಾನಗಳಲ್ಲಿವೆ.
ಭದ್ರತೆ
ವೆಬ್‌ ಮಾಧ್ಯಮವು ದುರುದ್ದೇಶಪೂರಿತ ಸರಕನ್ನು ಹರಡಲು ಅಪರಾಧಿಗಳು ಆಯ್ಕೆ ಮಾಡಿಕೊಂಡಿರುವ ಪಥವಾಗಿ ಹೋಗಿದೆ.
ಚಹರೆಯ ಕಳ್ಳತನ, ಮೋಸಗಾರಿಕೆ ಮತ್ತು ಬೇಹುಗಾರಿಕೆ ಮತ್ತು ಗುಪ್ತಚರ ಮಾಹಿತಿ ಸಂಗ್ರಹದಂಥ ಅನಪೇಕ್ಷಿತ ದುಷ್ಕೃತ್ಯಗಳು, ವೆಬ್‌ ಮಾಧ್ಯಮದಲ್ಲಿ ನಡೆಯುವ ಸೈಬರ್‌ ಅಪರಾಧದಲ್ಲಿ ಸೇರಿವೆ. ವೆಬ್‌-ಆಧರಿತ ಇಂಥ ಘಾಸಿಕೊಳಿಸುವಿಕೆಯ ಪ್ರಕರಣಗಳು ಈಗ ಸಾಂಪ್ರದಾಯಿಕ ಕಂಪ್ಯೂಟರ್‌ ಭದ್ರತಾ ಕಳವಳಗಳನ್ನು ಮೀರಿಸಿದೆ ಮತ್ತು ಈ ಕುರಿತು ಗೂಗಲ್‌ ಸಂಸ್ಥೆಯು ನೀಡಿರುವ ಅಂಕಿ-ಅಂಶದ ಪ್ರಕಾರ, ಹತ್ತು ವೆಬ್‌ ಪುಟಗಳ ಪೈಕಿ ಒಂದು ಪುಟವು ದುರುದ್ದೇಶಪೂರಿತ ಸಂಕೇತವನ್ನು ಹೊಂದಿರಲು ಸಾಧ್ಯವಿದೆ ಎಂದು ತಿಳಿದುಬಂದಿದೆ. ಬಹುಪಾಲು ವೆಬ್‌-ಆಧರಿತ ಆಕ್ರಮಣಗಳು ಶಾಸನಬದ್ಧವಾದ ವೆಬ್‌ಸೈಟ್‌ಗಳ ಮೇಲೆಯೇ ನಡೆಯುತ್ತವೆ, ಮತ್ತು ಸೋಫೊಸ್‌ ಸಂಸ್ಥೆಯು ನೀಡಿರುವ ಅಂಕಿ-ಅಂಶದ ಅನುಸಾರ ಇವುಗಳಲ್ಲಿ ಬಹುಪಾಲು ವೆಬ್‌ಸೈಟ್‌ಗಳು ಅಮೆರಿಕ ಸಂಯುಕ್ತ ಸಂಸ್ಥಾನಗಳು, ಚೀನಾ ಮತ್ತು ರಷ್ಯಾಗಳಲ್ಲಿ ತಮ್ಮ ನೆಲೆಯನ್ನು ಹೊಂದಿವೆ. ಎಲ್ಲಾ ದುರುದ್ದೇಶಪೂರಿತ ಬೆದರಿಕೆಗಳ ಪೈಕಿ SQL ಇಂಜೆಕ್ಷನ್‌ ದಾಳಿಗಳು ವೆಬ್‌ಸೈಟ್‌ಗಳ ವಿರುದ್ಧದ ಅತ್ಯಂತ ಸಾಮಾನ್ಯ ಬೆದರಿಕೆಯಾಗಿದೆ. HTML ಮತ್ತು URIಗಳ ಮೂಲಕ ಕ್ರಾಸ್‌-ಸೈಟ್‌ ಸ್ಕ್ರಿಪ್ಟಿಂಗ್‌ನಂಥ (XSS) ದಾಳಿಗಳಿಗೆ ವೆಬ್‌ ಮಾಧ್ಯಮವು ಈಡಾಗಬೇಕಾಯಿತು. ಇವು JavaScriptನ ಪರಿಚಯದೊಂದಿಗೆ ಕಂಡುಬಂದವು ಹಾಗೂ ಇಂಥ ಲಿಪಿಗಳ ಬಳಕೆಯನ್ನು ಬೆಂಬಲಿಸುವ ವೆಬ್‌ 2.0 ಮತ್ತು Ajax ವೆಬ್‌ ಡಿಸೈನ್‌ನಂಥವುಗಳಿಂದಾಗಿ ಈ ದಾಳಿಗಳು ಒಂದಷ್ಟು ಮಟ್ಟಿಗೆ ಹೆಚ್ಚಾದವು ಎಂದು ಹೇಳಬಹುದು. ಇಂದು ಒಂದು ಅಂದಾಜಿನ ಅನುಸಾರ ಹೇಳುವುದಾದರೆ, ಎಲ್ಲ ವೆಬ್‌ಸೈಟ್‌ಗಳ ಪೈಕಿ 70%ನಷ್ಟು ವೆಬ್‌ಸೈಟ್‌ಗಳು XSS ದಾಳಿಗಳಿಗೆ ಈಡಾಗುವಷ್ಟರ ಮಟ್ಟಿಗೆ ಮುಕ್ತವಾಗಿವೆ.
ಇದಕ್ಕಾಗಿ ಪ್ರಸ್ತಾಪಿಸಲಾಗಿರುವ ಪರಿಹಾರೋಪಾಯಗಳು ಅತಿ ಎನ್ನಿಸುವಷ್ಟರ ಮಟ್ಟಿಗೆ ಬದಲಾಗುತ್ತಾ ಹೋಗಿವೆ. 9/11ರ ಅವಘಡದ ನಂತರದ ಕಟ್ಟುಪಾಡುಗಳನ್ನು ಈಡೇರಿಸುವುದಕ್ಕಾಗಿ McAfeeಯಂಥ ಬೃಹತ್ ಭದ್ರತಾ ಸೇವಾ-ಮಾರಾಟಗಾರ ಕಂಪನಿಗಳು ಈಗಾಗಲೇ ನಿಯಂತ್ರಣದ ಹಾಗೂ ಅನುಸರಣೆಯ ತಂಡಗಳನ್ನು ರೂಪಿಸಿವೆ ಮತ್ತು Finjanನಂಥ ಕೆಲವೊಂದು ಕಂಪನಿಗಳು, ಸಂಕೇತಗಳು ಮತ್ತು ಎಲ್ಲಾ ವಸ್ತು-ವಿಷಯದ ಮೂಲವು ಯಾವುದೇ ಇರಲಿ, ಅವುಗಳ ಕುರಿತಾದ ನಿಜಾವಧಿಯ ಸಕ್ರಿಯ ತನಿಖೆಯ ಕುರಿತು ಶಿಫಾರಸು ಮಾಡಿವೆ. ಉದ್ಯಮಗಳು ಭದ್ರತೆಯನ್ನು ಒಂದು ವೆಚ್ಚದ ಕೇಂದ್ರವಾಗಿ ನೋಡುವುದಕ್ಕಿಂತ ವ್ಯವಹಾರದ ಅವಕಾಶವಾಗಿ ನೋಡುವುದು ಅಗತ್ಯ ಎಂದು ಕೆಲವರು ವಾದಿಸಿದ್ದಾರೆ. ಇದಕ್ಕಾಗಿ, ಬೆರಳೆಣಿಕೆಯಷ್ಟು ಸಂಸ್ಥೆಗಳಿಂದ ಜಾರಿಮಾಡಲ್ಪಟ್ಟಿರುವ "ಎಲ್ಲ ಸಮಯದಲ್ಲೂ ಡಿಜಿಟಲ್‌ ಹಕ್ಕುಗಳ ನಿರ್ವಹಣೆಯ ಮೇಲಿರುವ ಸರ್ವತ್ರತೆಯನ್ನು" ದತ್ತಾಂಶ ಮತ್ತು ಕಾರ್ಯಜಾಲಗಳನ್ನು ಇಂದು ರಕ್ಷಿಸುತ್ತಿರುವ ನೂರಾರು ಕಂಪನಿಗಳಲ್ಲಿ ಅನುಷ್ಠಾನಕ್ಕೆ ತರುವುದು ಅಗತ್ಯವಿದೆ ಎಂಬುದು ಅವರ ವಾದ. ಕಂಪ್ಯೂಟರ್‌ ಕಾರ್ಯಕ್ಷೇತ್ರದ ಭದ್ರತೆಯ ದೃಷ್ಟಿಯಿಂದ ಅಂತರಜಾಲವನ್ನು ಮುಚ್ಚಿಡುವುದರಿಂದ ಅಥವಾ ಭದ್ರಪಡಿಸುವುದಕ್ಕಿಂತಲೂ, ಬಳಕೆದಾರರು ಹೊಣೆಗಾರಿಕೆಯನ್ನು ಹಂಚಿಕೊಳ್ಳುವುದೇ ಉತ್ತಮ ಎಂದು ಜೋನಾಥನ್‌ ಝಿಟ್ರೈನ್‌ ಎಂಬಾತ ಹೇಳಿದ್ದಾನೆ.
ಮಾನದಂಡಗಳು
ಅನೇಕ ಔಪಚಾರಿಕ ಮಾನದಂಡಗಳು ಹಾಗೂ ಇತರ ತಾಂತ್ರಿಕ ನಿರ್ದಿಷ್ಟ ವಿವರಣೆಗಳು ವರ್ಲ್ಡ್‌ ವೈಡ್‌ ವೆಬ್‌, ಅಂತರಜಾಲ ಹಾಗೂ ಕಂಪ್ಯೂಟರ್‌ ಮಾಹಿತಿ ವಿನಿಮಯದ ವಿಭಿನ್ನ ಮಗ್ಗುಲುಗಳ ಕಾರ್ಯಾಚರಣೆಯನ್ನು ವ್ಯಾಖ್ಯಾನಿಸುತ್ತವೆ. ಇವುಗಳ ಪೈಕಿಯ ಬಹುತೇಕ ದಸ್ತಾವೇಜುಗಳು ಬರ್ನರ್ಸ್‌-ಲೀ ನೇತೃತ್ವದ ವರ್ಲ್ಡ್‌ ವೈಡ್‌ ವೆಬ್‌ ಕನ್ಸೋರ್ಟಿಯಂನಿಂದ (W3C) ಸೃಷ್ಟಿಸಲ್ಪಟ್ಟಿದ್ದರೆ, ಕೆಲವೊಂದು ದಸ್ತಾವೇಜುಗಳು ಇಂಟರ್ನೆಟ್‌ ಎಂಜಿನಿಯರಿಂಗ್‌ ಟಾಸ್ಕ್‌ ಫೋರ್ಸ್‌ (IETF) ಹಾಗೂ ಇತರ ಸಂಸ್ಥೆಗಳಿಂದ ರೂಪಿಸಲ್ಪಟ್ಟಿವೆ.
ವೆಬ್‌ ಮಾನದಂಡಗಳ ಕುರಿತು ಚರ್ಚಿಸುವಾಗ, ಸಾಮಾನ್ಯವಾಗಿ ಈ ಕೆಳಕಂಡ ಪ್ರಕಟಣೆಗಳನ್ನು ಮೂಲಭೂತ ಅಂಶಗಳೆಂದು ಪರಿಗಣಿಸಲಾಗುತ್ತದೆ:
ವರ್ಲ್ಡ್‌ ವೈಡ್‌ ವೆಬ್‌ಗಾಗಿರುವ ಇತರ ಅತ್ಯಾವಶ್ಯಕ ತಂತ್ರಜ್ಞಾನಗಳ ವ್ಯಾಖ್ಯಾನಗಳನ್ನು ಈ ಕೆಳಕಂಡ, ಆದರೆ ಇವಷ್ಟಕ್ಕೇ ಸೀಮಿತವಲ್ಲದ ಹೆಚ್ಚುವರಿ ಪ್ರಕಟಣೆಗಳು ಒದಗಿಸುತ್ತವೆ: URLಗಳೆಂದೂ ಅನೇಕ ವೇಳೆ ಕರೆಯಲ್ಪಡುವ URIಗಳು, IETFಯ RFC 3986 / STD 66ನಿಂದ ವ್ಯಾಖ್ಯಾನಿಸಲ್ಪಟ್ಟಿವೆ: Uniform Resource Identifier (URI): Generic Syntax ಮತ್ತು ಅದರ ಪೂರ್ವವರ್ತಿಗಳು ಹಾಗೂ ಅನೇಕ URI ಯೋಜನಾ ಲಕ್ಷಣಗಳನ್ನು-ವಿವರಿಸುವ RFCಗಳು;
ನೋಡಲು ಸಾಧ್ಯವಾಗುವಿಕೆ
ದೃಷ್ಟಿಯ, ಶ್ರವಣದ, ದೈಹಿಕ, ಮಾತಿನ, ಅರಿವಿನ, ಅಥವಾ ನರವೈಜ್ಞಾನಿಕ ಸಮಸ್ಯೆಗಳನ್ನು ಒಳಗೊಂಡಂತೆ ಯಾವುದೇ ದೈಹಿಕ ಅಸಾಮರ್ಥ್ಯಗಳಿದ್ದರೂ ಸಹ, ವೆಬ್‌ಗೆ ಎಲ್ಲರಿಗೂ ಪ್ರವೇಶ ದೊರೆಯುತ್ತದೆ. ಕೈ ಮುರಿತದಂಥ ತಾತ್ಕಾಲಿಕ ಅಸಾಮರ್ಥ್ಯಗಳನ್ನು ಹೊಂದಿರುವ ಇತರರಿಗೆ ಅಥವಾ ವಯಸ್ಸಾದಂತೆ ಸಾಮರ್ಥ್ಯಗಳು ಬದಲಾಗುತ್ತಾ ಹೋಗುವ ವೃದ್ಧಜೀವಿಗಳಿಗೂ ವೆಬ್‌ನ ಪ್ರವೇಶ್ಯತೆಯ ಗುಣಲಕ್ಷಣಗಳು ನೆರವಾಗುತ್ತವೆ. ಮಾಹಿತಿಯನ್ನು ಸ್ವೀಕರಿಸುವುದಕ್ಕೆ ಮಾತ್ರವೇ ಅಲ್ಲದೇ, ಮಾಹಿತಿಯನ್ನು ಒದಗಿಸುವ ಮತ್ತು ಸಮಾಜದೊಂದಿಗೆ ಸಂಹವನ ನಡೆಸುವ ಉದ್ದೇಶಗಳಿಗಾಗಿಯೂ ವೆಬ್‌ ಮಾಧ್ಯಮದ ಬಳಕೆಯಾಗುತ್ತದೆ. ಈ ಅಂಶದ ಕಾರಣದಿಂದಾಗಿ ದೈಹಿಕ ಅಸಾಮರ್ಥ್ಯಗಳಿಗೀಡಾಗಿರುವ ಜನರಿಗೂ ಸಮಾನ ಪ್ರವೇಶ ಸಾಧ್ಯತೆ ಮತ್ತು ಸಮಾನ ಅವಕಾಶವನ್ನು ವೆಬ್‌ ಮಾಧ್ಯಮವು ಒದಗಿಸುವಲ್ಲಿ ಸಮರ್ಥವಾಗಿದೆ. ಟಿಮ್‌ ಬರ್ನರ್ಸ್‌-ಲೀ ಈ ಕುರಿತು ಒಮ್ಮೆ ಮಾತನಾಡುತ್ತಾ, "ವೆಬ್‌ನ ವಿಶ್ವವ್ಯಾಪಕತೆಯಲ್ಲಿಯೇ ಅದರ ಶಕ್ತಿ ಅಡಗಿದೆ. ಬಳಕೆದಾರರ ದೈಹಿಕ ಅಸಾಮರ್ಥ್ಯಗಳೇನೇ ಇದ್ದರೂ, ಪ್ರತಿಯೊಬ್ಬರೂ ವೆಬ್‌ನ್ನು ವೀಕ್ಷಿಸಲು ಸಾಧ್ಯವಾಗಿರುವುದು ಒಂದು ಮೂಲಭೂತವಾದ ಅಂಶವಾಗಿದೆ" ಎಂಬ ಅಭಿಪ್ರಾಯವನ್ನು ವ್ಯಕ್ತಪಡಿಸಿದ್ದ. ಅನೇಕ ದೇಶಗಳು ವೆಬ್‌ಸೈಟ್‌ಗಳಿಗೆ ಸಂಬಂಧಿಸಿದಂತೆ ವೆಬ್‌ ಪ್ರವೇಶಸಾಧ್ಯತೆಯನ್ನು ಒಂದು ಅವಶ್ಯಕತೆಯಾಗಿ ಕಟ್ಟುಪಾಡು ಮಾಡಿವೆ. W3Cಯ ವೆಬ್‌ ಪ್ರವೇಶಸಾಧ್ಯತೆಯ ಉಪಕ್ರಮದಲ್ಲಿನ ಅಂತರರಾಷ್ಟ್ರೀಯ ಸಹಕಾರವು ಸರಳವಾದ ಮಾರ್ಗದರ್ಶಿ ಸೂತ್ರಗಳು ರೂಪುಗೊಳ್ಳುವುದಕ್ಕೆ ಕಾರಣವಾಗಿದೆ. ನೆರವಿಗೆ ನಿಲ್ಲುವ ತಂತ್ರಜ್ಞಾನವೊಂದನ್ನು ಬಳಸುವ ಅಥವಾ ಬಳಸದಿರುವ ವ್ಯಕ್ತಿಗಳಿಗೆ ವೆಬ್‌ನ ಪ್ರವೇಶಸಾಧ್ಯತೆಯು ಸುಲಭವಾಗುವಂತೆ ಮಾಡುವಲ್ಲಿ ಈ ಸೂತ್ರಗಳನ್ನು ವೆಬ್‌ ವಸ್ತು-ವಿಷಯದ ಬರಹಗಾರರು ಹಾಗೂ ತಂತ್ರಾಂಶದ ಅಭಿವೃದ್ಧಿಗಾರರು ಬಳಸಿಕೊಳ್ಳಬಹುದಾಗಿದೆ.
ಅಂತಾರಾಷ್ಟ್ರೀಕರಣ
ವೆಬ್‌ ತಂತ್ರಜ್ಞಾನವು ಎಲ್ಲಾ ಭಾಷೆಗಳು, ಲಿಪಿಗಳು, ಮತ್ತು ಸಂಸ್ಕೃತಿಗಳಲ್ಲಿ ಕಾರ್ಯನಿರ್ವಹಿಸಲಿದೆ ಎಂದು W3Cಯ ಅಂತರರಾಷ್ಟ್ರೀಕರಣದ ಚಟುವಟಿಕೆಯು ಭರವಸೆ ನೀಡುತ್ತದೆ. 2004 ಅಥವಾ 2005ರಲ್ಲಿ ಆರಂಭಗೊಂಡ ಯೂನಿಕೋಡ್‌ (Unicode), ಭದ್ರವಾದ ನೆಲೆಗಟ್ಟನ್ನು ಕಂಡುಕೊಂಡಿತು ಮತ್ತು ಅಂತಿಮವಾಗಿ 2007ರ ಡಿಸೆಂಬರ್‌ನಲ್ಲಿ ASCII ಹಾಗೂ Western European ಶೈಲಿಗಳೆರಡನ್ನೂ ದಾಟಿಕೊಂಡು, ಅತ್ಯಂತ ಮೇಲಿಂದ ಮೇಲೆ ಬಳಸಲ್ಪಟ್ಟ ವೆಬ್‌ ಮಾಧ್ಯಮದ ಅಕ್ಷರ ಸಂಕೇತೀಕರಣ ಶೈಲಿಯಾಗಿ ಹೊರಹೊಮ್ಮಿತು. RFC 3986ಯು ಮೂಲತಃ US-ASCIIನ ಒಂದು ಉಪವರ್ಗದಲ್ಲಿನ URIನಿಂದ ಗುರುತಿಸಲ್ಪಡುವಂತಾಗಲು ಆಕರಗಳಿಗೆ ಅವಕಾಶಮಾಡಿಕೊಟ್ಟಿತ್ತು. RFC 3987 ಸ್ವರೂಪವು ಹೆಚ್ಚು ಅಕ್ಷರಗಳಿಗೆ -ಸಾರ್ವತ್ರಿಕ ಅಕ್ಷರ ಗುಂಪಿನಲ್ಲಿನ (ಯೂನಿವರ್ಸಲ್‌ ಕ್ಯಾರೆಕ್ಟರ್‌ ಸೆಟ್‌) ಯಾವುದೇ ಅಕ್ಷರಕ್ಕೆ- ಅವಕಾಶ ನೀಡುತ್ತದೆ ಮತ್ತು ಈಗ ಒಂದು ಆಕರವನ್ನು ಯಾವುದೇ ಭಾಷೆಯಲ್ಲಿನ IRIನಿಂದ ಗುರುತಿಸಬಹುದಾಗಿದೆ.
ಅಂಕಿ-ಅಂಶಗಳು
2001ರ ಒಂದು ಅಧ್ಯಯನದ ಪ್ರಕಾರ, ವೆಬ್‌ ಮಾಧ್ಯಮದಲ್ಲಿ ಬೃಹತ್‌ ಪ್ರಮಾಣದ್ದು ಎನ್ನಬಹುದಾದ 550 ಶತಕೋಟಿಗಿಂತಲೂ ಹೆಚ್ಚಿನ ದಸ್ತಾವೇಜುಗಳು ಬಹುತೇಕವಾಗಿ ಅಗೋಚರವಾದ ವೆಬ್‌ ಸ್ವರೂಪದಲ್ಲಿ, ಅಥವಾ ಆಳವಾದ ವೆಬ್‌ ಸ್ವರೂಪದಲ್ಲಿದ್ದವು. 2,024 ದಶಲಕ್ಷದಷ್ಟು ವೆಬ್‌ ಪುಟಗಳಿಗೆ ಸಂಬಂಧಿಸಿ 2002ರಲ್ಲಿ ಕೈಗೊಳ್ಳಲಾದ ಒಂದು ಸಮೀಕ್ಷೆಯು ನಿರ್ಣಯಿಸಿರುವ ಪ್ರಕಾರ, ಇದುವರೆಗಿನ ಬಹುಪಾಲು ವೆಬ್‌ ವಸ್ತು-ವಿಷಯವು ಇಂಗ್ಲಿಷ್‌ನಲ್ಲಿದ್ದು ಅದರ ಪಾಲು 56.4%ನಷ್ಟಿದ್ದರೆ, ನಂತರದ ಸ್ಥಾನಗಳು ಜರ್ಮನ್‌ (7.7%), ಫ್ರೆಂಚ್‌ (5.6%), ಮತ್ತು ಜಪಾನೀ ಭಾಷೆಯಲ್ಲಿನ (4.9%) ಪುಟಗಳಿಗೆ ಸೇರಿವೆ. ವೆಬ್‌ ಮಾಧ್ಯಮದ ಮಾದರಿಯನ್ನು ಒದಗಿಸಲು 75 ವಿವಿಧ ಭಾಷೆಗಳಲ್ಲಿ ವೆಬ್‌ ಶೋಧಗಳನ್ನು ಬಳಸಿದ ತೀರಾ ಇತ್ತೀಚಿನ ಅಧ್ಯಯನವೊಂದು ನಿರ್ಣಯಿಸಿರುವ ಪ್ರಕಾರ, 2005ರ ಜನವರಿ ಅಂತ್ಯದ ವೇಳೆಗೆ ಸಾರ್ವಜನಿಕವಾಗಿ ಅನುಕ್ರಮಣಿಕೆ ಮಾಡಬಹುದಾದ ವೆಬ್‌ನಲ್ಲಿನ 11.5 ಶತಕೋಟಿಗೂ ಮೀರಿದ ವೆಬ್‌ ಪುಟಗಳಿದ್ದವು. ಅನುಕ್ರಮಣಿಕೆ ಮಾಡಬಹುದಾದ ವೆಬ್‌ ಕಡೇಪಕ್ಷ 25.21 ಶತಕೋಟಿಯಷ್ಟು ಪುಟಗಳನ್ನು ಹೊಂದಿದೆ ಎಂದು ತಿಳಿದುಬಂದಿದೆ. 2008ರ ಜುಲೈ 25ರಂದು, ಗೂಗಲ್‌ ಸಾಫ್ಟ್‌ವೇರ್‌ನ ಎಂಜಿನಿಯರುಗಳಾದ ಜೆಸ್ಸೆ ಆಲ್ಪರ್ಟ್‌ ಮತ್ತು ನಿಸಾನ್‌ ಹಜಾಜ್‌ ಎಂಬಿಬ್ಬರು ಒಂದು ಹೇಳಿಕೆ ನೀಡಿ, ಗೂಗಲ್‌ ಶೋಧಕಾರ್ಯವು ಕಾರ್ಯಾಚರಣೆಯಲ್ಲಿರುವ 109.5 ದಶಲಕ್ಷಕ್ಕೂ ಹೆಚ್ಚಿನ ವೆಬ್‌ಸೈಟ್‌ಗಳಲ್ಲಿ ಒಂದು ಲಕ್ಷ ಕೋಟಿಯಷ್ಟು ವಿಶಿಷ್ಟವಾದ URLಗಳನ್ನು ಪತ್ತೆಹಚ್ಚಿರುವುದಾಗಿ ತಿಳಿಸಿದರು. ಇವುಗಳ ಪೈಕಿ 74%ನಷ್ಟು ವಾಣಿಜ್ಯೋದ್ದೇಶದ ಅಥವಾ ಇತರ ವೆಬ್‌ಸೈಟ್‌ಗಳಾಗಿದ್ದು,  ಸಾರ್ವತ್ರಿಕ ಉನ್ನತ-ಮಟ್ಟದ ಡೊಮೈನ್‌ನಲ್ಲಿ ಅವು ಕಾರ್ಯಾಚರಣೆ ನಡೆಸುತ್ತಿದ್ದವು.
ವೇಗದ ಕುರಿತಾದ ಚರ್ಚಾವಿಷಯಗಳು
ಅಂತರ್ಜಾಲದ ಮೂಲಸೌಕರ್ಯದಲ್ಲಿನ ದಟ್ಟಣೆಯ ಸಮಸ್ಯೆಗಳಿಗೆ ಸಂಬಂಧಿಸಿದ ತಡೆಯೊಡ್ಡುವಿಕೆ ಮತ್ತು ನಿಧಾನಗತಿಯ ಬ್ರೌಸಿಂಗ್‌ಗೆ ಕಾರಣವಾಗುವ ಉನ್ನತ ಮಟ್ಟದ ಅವ್ಯಕ್ತ ಸ್ಥಿತಿಯು ಒಂದು ನಿಕೃಷ್ಟಾರ್ಥದ ಪದದ ಹುಟ್ಟುವಿಕೆಗೆ ಕಾರಣವಾಯಿತು. World Wide Webನ್ನು World Wide Wait ಎಂಬ ಪರ್ಯಾಯ ಹೆಸರಿನಲ್ಲಿ ಕರೆಯುವ ಪ್ರಯತ್ನವೇ ಇದಕ್ಕೊಂದು ಉದಾಹರಣೆಯಾಗಿತ್ತು. ಅಂತರಜಾಲದ ವೇಗವನ್ನು ಹೆಚ್ಚಿಸುವ ವಿಷಯವು, ಉನ್ನತವರ್ಗದ ಸಮಾನಸ್ಕಂದ ತಂತ್ರಜ್ಞಾನ ಮತ್ತು QoS ತಂತ್ರಜ್ಞಾನಗಳ ಬಳಕೆಯನ್ನು ಕುರಿತಾದ ಒಂದು ನಿರಂತರ ಚರ್ಚೆಯಾಗಿದೆ. World Wide Waitನ್ನು ತಗ್ಗಿಸುವುದಕ್ಕೆ ಸಂಬಂಧಿಸಿದ ಇತರ ಪರಿಹಾರೋಪಾಯಗಳನ್ನು W3Cಯಲ್ಲಿ ಕಾಣಬಹುದು. ವೆಬ್‌ ಹೊಂದಿರಬೇಕಾದ ಮಾದರಿ ಪ್ರತಿಸ್ಪಂದನಾ ಕಾಲಾವಧಿಗಳ ಕುರಿತಾದ ಪ್ರಮಾಣಕ ಮಾರ್ಗದರ್ಶಿ ಸೂತ್ರಗಳು ಹೀಗಿವೆ:
ಕ್ಯಾಷಿಂಗ್‌(Caching)
ಒಂದು ವೇಳೆ ಬಳಕೆದಾರನೊಬ್ಬನು ಕೇವಲ ಅಲ್ಪ ವಿರಾಮದ ನಂತರ ವೆಬ್‌ ಪುಟವೊಂದಕ್ಕೆ ಮರುಭೇಟಿಯಿತ್ತರೆ, ಪುಟದ ದತ್ತಾಂಶವನ್ನು ಮೂಲ ವೆಬ್‌ ಬ್ರೌಸರ್‌ನಿಂದಲೇ ಮರು-ಗಳಿಸಬೇಕು ಎಂದೇನೂ ಇಲ್ಲ. ಬಹುಪಾಲು ಎಲ್ಲಾ ಬ್ರೌಸರ್‌ಗಳು ಇತ್ತೀಚೆಗೆ ಗಳಿಸಿದ ದತ್ತಾಂಶವನ್ನು ಸಾಮಾನ್ಯವಾಗಿ ಸ್ಳಳೀಯ ಹಾರ್ಡ್‌ ಡ್ರೈವ್‌ನಲ್ಲಿ ಮರೆಮಾಡಿಡುತ್ತವೆ.
ಬ್ರೌಸರ್‌ ಒಂದರಿಂದ ಕಳಿಸಲ್ಪಟ್ಟ HTTP ಕೋರಿಕೆಗಳು ಸಾಮಾನ್ಯವಾಗಿ ಕಡೆಯ ಡೌನ್‌ಲೋಡ್‌ನ ನಂತರದ ಬದಲಾದ ದತ್ತಾಂಶವನ್ನು ಕೇಳುತ್ತವೆ. ಒಂದು ವೇಳೆ ಸ್ಥಳೀಯ ಹಾರ್ಡ್‌ಡ್ರೈವ್‌ನಲ್ಲಿ ಮರೆಮಾಡಿಟ್ಟಿರುವ ದತ್ತಾಂಶಗಳು ಇನ್ನೂ ಪ್ರಸ್ತುತವಾಗಿದ್ದರೆ, ಅವುಗಳು ಮರುಬಳಕೆಯಾಗುತ್ತವೆ. ಅಂತರಜಾಲದ ಮೇಲಿನ ವೆಬ್‌ ದಟ್ಟಣೆಯ ಪ್ರಮಾಣವನ್ನು ತಗ್ಗಿಸುವಲ್ಲಿ ಸದರಿ ಮರೆಮಾಡಿಡುವ ಅಥವಾ "ಕ್ಯಾಷಿಂಗ್‌" ಪ್ರಕ್ರಿಯೆಯು ನೆರವಾಗುತ್ತದೆ. ಡೌನ್‌ಲೋಡ್‌ ಮಾಡಲಾದ ಪ್ರತಿ ಕಡತಕ್ಕೂ ಸ್ವತಂತ್ರವಾಗಿ ಅವಧಿ ಮುಗಿಯುವಿಕೆಯ ಕುರಿತು ತೀರ್ಮಾನಿಸಲಾಗುತ್ತದೆ. ಈ ಕಡತವು ಚಿತ್ರ, ಶೈಲಿಸಂಗ್ರಹ, JavaScript, HTML, ಅಥವಾ ಸದರಿ ವೆಬ್‌ಸೈಟ್‌ ಒದಗಿಸುವ ಇತರ ವಸ್ತು-ವಿಷಯದ ಪೈಕಿ ಯಾವುದೇ ಆಗಿರಬಹುದು. ಈ ರೀತಿಯಲ್ಲಿ, ಹೆಚ್ಚು ಚಲನಶೀಲ ವಸ್ತುವನ್ನು ಒಳಗೊಂಡ ವೆಬ್‌ಸೈಟ್‌ಗಳಲ್ಲಿಯೂ ಮೂಲ ಆಕರಗಳ ಪೈಕಿ ಅನೇಕವನ್ನು ಮಾತ್ರವೇ ಸಂದರ್ಭಾನುಸಾರವಾಗಿ ಚುರುಕುಗೊಳಿಸುವುದು ಅಗತ್ಯವಾಗಿರುತ್ತದೆ. CSS ದತ್ತಾಂಶ ಮತ್ತು JavaScriptನಂಥ ಆಕರಗಳನ್ನು ವೆಬ್‌ಸೈಟ್‌ನಾದ್ಯಂತ ವ್ಯಾಪಿಸಿರುವ ಕೆಲವೊಂದು ಕಡತಗಳಿಗೆ ಸಂಕಲಿಸುವುದನ್ನು ಒಂದು ಯೋಗ್ಯವಾದ ಕ್ರಮ ಎಂದು ವೆಬ್‌ಸೈಟ್‌ ವಿನ್ಯಾಸಕಾರರು ಪರಿಗಣಿಸಿದ್ದಾರೆ. ಈ ಕ್ರಮದಿಂದಾಗಿ ಅವುಗಳನ್ನು ಪರಿಣಾಮಕಾರಿಯಾಗಿ ಮರೆಮಾಡಿಡುವುದು ಸಾಧ್ಯವಾಗುತ್ತದೆ. ಪುಟದ ಡೌನ್‌ಲೋಡ್‌ ಅವಧಿಗಳನ್ನು ತಗ್ಗಿಸುವಲ್ಲಿ ಮತ್ತು ವೆಬ್‌ ಬ್ರೌಸರ್‌ನ ಮೇಲಿನ ಬೇಡಿಕೆಗಳನ್ನು ಕಡಿಮೆ ಮಾಡುವಲ್ಲಿ ಇದು ನೆರವಾಗುತ್ತದೆ.
ವೆಬ್‌ ವಸ್ತು-ವಿಷಯವನ್ನು ಮರೆಮಾಡಿಡಬಲ್ಲ ಅಂತರಜಾಲದ ಇತರ ಘಟಕಗಳೂ ಅಸ್ತಿತ್ವದಲ್ಲಿವೆ. ಒಬ್ಬನಿಂದ ಬೇಡಿಕೆ ಸಲ್ಲಿಕೆಗೆ ಒಳಗಾದ ವೆಬ್‌ ಆಕರಗಳನ್ನು ಎಲ್ಲರ ಪ್ರಯೋಜನಕ್ಕಾಗಿ ಸಾಂಸ್ಥಿಕ ಮತ್ತು ಶೈಕ್ಷಣಿಕ ಫೈರ್‌ವಾಲ್‌ಗಳು ಆಗಾಗ ಮರೆಮಾಡಿಡುತ್ತವೆ. (ಇದನ್ನೂ ನೋಡಿ: ಕ್ಯಾಷಿಂಗ್‌ ಪ್ರಾಕ್ಸಿ ಸರ್ವರ್‌). Google ಅಥವಾ Yahoo!ಗಳಂಥ ಕೆಲವೊಂದು ಶೋಧಕ ಎಂಜಿನ್‌ಗಳು ವೆಬ್‌ಸೈಟ್‌ಗಳ ಅಂತರ್ಗತ ವಿಷಯಗಳನ್ನು ಸಂಗ್ರಹಿಟ್ಟಿರುತ್ತವೆ. ಕಡತಗಳನ್ನು ಯಾವಾಗ ಪರಿಷ್ಕರಿಸಲಾಯಿತು ಮತ್ತು ಆದ್ದರಿಂದ ಅವುಗಳನ್ನು ಮರು-ಕಳಿಸುವ ಅಗತ್ಯವಿದೆ ಎಂಬುದನ್ನು ನಿರ್ಧರಿಸಬಲ್ಲ ವೆಬ್‌ ಸರ್ವರ್‌ನೊಳಗೆ ನಿರ್ಮಿಸಲಾಗಿರುವ ಸೌಕರ್ಯಗಳನ್ನು ಹೊರತುಪಡಿಸಿ, ಚಲನಶೀಲ ರೀತಿಯಲ್ಲಿ ಸೃಷ್ಟಿಯಾಗಿರುವ ವೆಬ್‌ ಪುಟಗಳ ವಿನ್ಯಾಸಕಾರರು, ಕೋರಿಕೆ ಸಲ್ಲಿಸುತ್ತಿರುವ ಬಳಕೆದಾರರಿಗೆ ವಾಪಸ್‌ ಕಳಿಸಲಾದ HTTP ಹೆಡರ್‌ಗಳನ್ನು ನಿಯಂತ್ರಿಸಬಲ್ಲರು. ಇದರಿಂದಾಗಿ ಇಂಥ ಕ್ಷಣಮಾತ್ರದ ಅಥವಾ ಸೂಕ್ಷ್ಮ ಸಂವೇದನೆಯ ಪುಟಗಳು ಮರೆಮಾಡಲ್ಪಡುವುದಿಲ್ಲ. ಅಂತರ್ಜಾಲದ ಬ್ಯಾಂಕಿಂಗ್‌ ವ್ಯವಸ್ಥೆ ಮತ್ತು ಸುದ್ದಿ ತಾಣಗಳು ಈ ಸೌಲಭ್ಯವನ್ನು ಮೇಲಿಂದ ಮೇಲೆ ಬಳಸುತ್ತವೆ. HTTP 'GET' ಎಂಬ ಸ್ವರೂಪವೊಂದರ ನೆರವಿನೊಂದಿಗೆ ಕೋರಿಕೆ ಸಲ್ಲಿಸಲ್ಪಟ್ಟ ದತ್ತಾಂಶವು, ಒಂದು ವೇಳೆ ಇತರ ಷರತ್ತುಗಳು ಈಡೇರಿದಲ್ಲಿ ಮರೆಮಾಡುವಿಕೆಗೆ ಒಳಗಾಗುವ ಸಾಧ್ಯತೆಗಳಿರುತ್ತವೆ; 'POST' ಎಂಬುದಕ್ಕೆ ದೊರೆತ ಪ್ರತಿಸ್ಪಂದನೆಯಲ್ಲಿನ ದತ್ತಾಂಶವು POSTedಗೆ ಈಡಾದ ದತ್ತಾಂಶದ ಮೇಲೆ ಅವಲಂಬಿತವಾಗಿದೆ ಎಂದು ಭಾವಿಸಲಾಗುತ್ತದೆ ಮತ್ತು ಅದು ಮರೆಮಾಡಲ್ಪಡುವುದಿಲ್ಲ.
ಬಾಹ್ಯ ಕೊಂಡಿಗಳು
`
ವರ್ಗ:ಇಂಗ್ಲಿಷ್‌ ಆವಿಷ್ಕಾರಗಳು ವರ್ಗ:ಹೈಪರ್‌ ಟೆಕ್ಸ್ಟ್‌ ವರ್ಗ:ಅಂತರ್ಜಾಲ ಇತಿಹಾಸ ವರ್ಗ:ಮಾನವ-ಕಂಪ್ಯೂಟರ್‌ ನಡುವಿನ ಪಾರಸ್ಪರಿಕ ಕ್ರಿಯೆ ವರ್ಗ:ಮಾಹಿತಿ ಯುಗ ವರ್ಗ:ವರ್ಲ್ಡ್‌ ವೈಡ್‌ ವೆಬ್‌ ವರ್ಗ:ಸಮಗ್ರ ಭೂಮಿ ವರ್ಗ:1989ರ ಪರಿಚಯಗಳು ವರ್ಗ:ವೈಜ್ಞಾನಿಕ ಕ್ರಾಂತಿ ವರ್ಗ:ಹೊಸ ಸರ್ವವ್ಯಾಪಕ ಪಾಂಡಿತ್ಯ
ಪೋಲಿ ಹುಡುಗ
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು ಪೋಲಿ ಹುಡುಗ ಚಿತ್ರವು ೧೯೮೯ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಎಸ್.ಎಸ್.ರವಿಚಂದ್ರರವರು ನಿರ್ದೇಶಿಸಿದ್ದಾರೆ. ಈ ಚಿತ್ರದಲ್ಲಿ ರವಿಚಂದ್ರನ್ ಮತ್ತು ಕರಿಷ್ಮ ನಾಯಕ ನಾಯಕಿಯಾಗಿ ನಟಿಸಿದ್ದಾರೆ.
ಚಿತ್ರದ ಗೀತೆಗಳು
ಆ ಸೂರ್ಯನ್ನ ಸುತ್ತೋದು - ಎಸ್.ಪಿ.ಬಿ, ವಾಣಿ ಜಯರಾಮ್
ಡಿ. ಸಿ. ಪಾವಟೆ
ದಾನಪ್ಪ ಚಿಂತಪ್ಪ ಪಾವಟೆ ಅವರು '''ಡಿ. ಸಿ. ಪಾವಟೆ''' (ಆಗಸ್ಟ್ ೨, ೧೮೯೯ - ಜನವರಿ ೧೭, ೧೯೭೯) ಎಂಬ ಹೆಸರಿನಿಂದ ದಕ್ಷ ಆಡಳಿತಗಾರರಾಗಿ, ಶಿಕ್ಷಣತಜ್ಞರಾಗಿ, ಧಾರವಾಡದ ಕರ್ನಾಟಕ ವಿಶ್ವವಿದ್ಯಾಲಯಕ್ಕೆ ಭದ್ರಬುನಾದಿ ಹಾಕಿದವರಾಗಿ, ಪಂಜಾಬ್ನ ರಾಜ್ಯಪಾಲರಾಗಿ ಹೀಗೆ ವಿವಿಧ ರೀತಿಯಲ್ಲಿ ನಾಡಿನಲ್ಲಿ ಪ್ರಖ್ಯಾತರಾಗಿದ್ದಾರೆ.
ಜೀವನ
ದಾನಪ್ಪ ಚಿಂತಪ್ಪ ಪಾವಟೆಯವರು ಆಗಸ್ಟ್‌  ೨, ೧೮೯೯ರಂದು ಬೆಳಗಾವಿ ಜಿಲ್ಲೆಯ ಗೋಕಾಕ ತಾಲ್ಲೂಕಿನ ಮಮದಾಪುರದಲ್ಲಿ ಜನಿಸಿದರು. ಅವರ ತಂದೆ ಚಿಂತಪ್ಪ ಪಾವಟೆಯವರು.
ಪಾವಟೆಯವರ ಪ್ರಾರಂಭಿಕ ಶಿಕ್ಷಣ ಗೋಕಾಕ ಮತ್ತು ಕೊಲ್ಲಾಫುರದಲ್ಲಿ ನಡೆಯಿತು. ೧೯೨೩ರಲ್ಲಿ ಧಾರವಾಡದ ಕರ್ನಾಟಕ ಕಾಲೇಜಿನಿಂದ ಗಣಿತದ ಪ್ರಥಮದರ್ಜೆ ಆನರ್ಸ್  ಪದವಿ ಪಡೆದ ಪಾವಟೆಯವರು  ಲಿಂಗರಾಜ ಟ್ರಸ್ಟ್ ನೀಡಿದ  ಬೆಂಬಲದಿಂದ  ಕೇಂಬ್ರಿಡ್ಜ್‌ ವಿಶ್ವವಿದ್ಯಾಲಯದ ಸಿಡ್ನಿ  ಸಸೆಕ್ಸ್‌ ಕಾಲೇಜು ಸೇರಿ ಗಣಿತಶಾಸ್ತ್ರ]ದ ಟ್ರೈಪ್ರಾಸ್‌ ಭಾಗ ೧ ಮತ್ತು ೨ ರಲ್ಲಿ ಪ್ರಥಮಶ್ರೇಣಿಯಲ್ಲಿ ಉತ್ತೀರ್ಣತೆ ಸಾಧಿಸಿದರು. ೧೯೨೭ರಲ್ಲಿ ರಾಂಗ್ಲರ್ ಗೌರವಕ್ಕೆ ಪಾತ್ರರಾಗಿ ಕಾಲೇಜಿನ ಸಂಶೋಧನ ವಿದ್ಯಾರ್ಥಿವೇತನವನ್ನು ಪಡೆದು ಸಂಶೋಧನೆಯನ್ನೂ ಪೂರ್ಣಗೊಳಿಸಿ ೧೯೨೮ರಲ್ಲಿ ಭಾರತಕ್ಕೆ ಹಿಂದಿರುಗಿದರು.
ಶಿಕ್ಷಣ ತಜ್ಞರಾಗಿ
ಬನಾರಸ್‌ ಹಿಂದು ವಿಶ್ವವಿದ್ಯಾಲಯದ ಗಣಿತಶಾಸ್ತ್ರದ ಪ್ರಾಧ್ಯಾಪಕ ಹಾಗೂ ವಿಭಾಗದ ಮುಖ್ಯಸ್ಥರಾಗಿ ೧೯೨೮-೩೦ ಅವಧಿಯಲ್ಲಿ  ಸೇವೆ ಸಲ್ಲಿಸಿದರು.ಡೆಪ್ಯೂಟಿ ಚೆನ್ನಬಸಪ್ಪನವರ ಒತ್ತಾಸೆಯ ಮೇರೆಗೆ  ೧೯೩೦ರಲ್ಲಿ ಮುಂಬಯಿ ವಿದ್ಯಾ ಇಲಾಖೆ ಸೇರಿ ಶಿಕ್ಷಣ ಖಾತೆಯ ಹಲವಾರು ಉನ್ನತ ಸ್ಥಾನಗಳಲ್ಲಿ ಕಾರ್ಯನಿರ್ವಹಿಸಿ ೧೯೪೭ರಲ್ಲಿ ಇಲಾಖೆಯ ನಿರ್ದೇಶಕರಾದರು. ಈ ಅವಧಿಯಲ್ಲಿ ಅವರು ಮುಂಬಯಿ ಪ್ರಾಂತ್ಯದ ಶಿಕ್ಷಣ ಸುಧಾರಣೆಗಾಗಿ ಹಲವಾರು ಯೋಜನೆಗಳನ್ನು ರೂಪಿಸಿದ್ದರು.
ನಿವೃತ್ತಿಯ ನಂತರ ಪಾವಟೆಯವರು ಕರ್ನಾಟಕ ವಿಶ್ವವಿದ್ಯಾಲಯದ ಕುಲಪತಿಗಳಾಗಿ ನೇಮಕಗೊಂಡರು. ಕುಲಪತಿಗಳಾಗಿ ಬಂದನಂತರ ಕರ್ನಾಟಕ  ವಿಶ್ವವಿದ್ಯಾಲಯವನ್ನು ಮಾದರಿಯ ವಿಶ್ವವಿದ್ಯಾಲಯವನ್ನಾಗಿಸಬೇಕೆಂಬುದನ್ನು ಬಿಟ್ಟು ಬೇರೇನನ್ನೂ ಯೋಚಿಸದೆ ಸದಾ ವಿಶ್ವವಿದ್ಯಾಲಯದ  ಉನ್ನತಿಗಾಗಿ ದುಡಿದರು. ವಿದ್ಯಾರ್ಥಿಗಳಿಗೆ ಉಚ್ಚಮಟ್ಟದ ಶಿಕ್ಷಣ ದೊರೆಯಬೇಕು, ಕನ್ನಡನಾಡಿನ ವಿದ್ಯಾರ್ಥಿಗಳು ಆದರ್ಶ ವಿದ್ಯಾರ್ಥಿಗಳಾಗಬೇಕು, ವಿಶ್ವವಿದ್ಯಾಲಯದ ಹೆಸರು ಹೇಳುವಂತಾಗಬೇಕು, ಕನ್ನಡನಾಡಿಗೆ ಕೀರ್ತಿ ತರಬೇಕು ಎಂಬ ಆಶಯಗಳನ್ನೂ ಹೊಂದಿದ್ದಷ್ಟೇ ಅಲ್ಲದೆ ವಿಶ್ವವಿದ್ಯಾಲಯದಲ್ಲಿ  ನೆಲೆಸುವ ಪ್ರಾಧ್ಯಾಪಕರು, ಉದ್ಯೋಗಿಗಳು ಮತ್ತು  ಅವರ ಕುಟುಂಬಗಳು ನೆಮ್ಮದಿಯ ಜೀವನ ನಡೆಸಬೇಕೆಂಬ ಸಹೃದಯತೆಯಿಂದ ಅವರಿಗೆ ಹಲವಾರು ಅನುಕೂಲಗಳನ್ನು ಕಲ್ಪಿಸಿದರು.
ಕುಲಪತಿಗಳಾಗಿ
ಹಲವಾರು ಮಂದಿ ಶಿಕ್ಷಣವೇತ್ತರ ಅಹರ್ನಿಶಿ ದುಡಿತದ ಫಲವಾಗಿ ರೂಪಗೊಂಡ ಕರ್ನಾಟಕ ವಿಶ್ವವಿದ್ಯಾಲಯಕ್ಕೆ ಆರ್.ಎ. ಜಾಗೀರದಾರ, ಹುಲಕೋಟಿ ಇವರ ನಂತರ ಕುಲಪತಿಗಳಾಗಿ ಆಯ್ಕೆಯಾಗಿ ೧೯೫೪ರ ವರ್ಷದಲ್ಲಿ ಬಂದ ಡಿ. ಸಿ. ಪಾವಟೆಯವರು ಒಟ್ಟು  ೧೪ ವರ್ಷಗಳ ಕಾಲ ಆಡಳಿತ ನಡೆಸಿ   ೩೫೦ಎಕರೆ ವಿಸ್ತೀರ್ಣದ ಛೋಟಮಹಾಬಳೇಶ್ವರ ಗುಡ್ಡದ ಮೇಲೆ ಕರ್ನಾಟಕ ವಿಶ್ವವಿದ್ಯಾಲಯವು  ಕಂಗೊಳಿಸುವಂತೆ ಮಾಡಿದರು.
ಎಲ್ಲಾ ವಿಭಾಗದ ಕಟ್ಟಡದ ನಿರ್ಮಾಣದ ಜೊತೆಗೆ ಆಯಾಯ ವಿಭಾಗಗಳಿಗೆ ಸಮರ್ಥರಾದ ವಿದ್ವಾಂಸರನ್ನೂ ಆಯ್ಕೆಮಾಡಿಕೊಂಡರು. ಗ್ರಂಥಭಂಡಾರವನ್ನೂ ಆಧುನಿಕ ರೀತಿಯಲ್ಲಿ ಸಜ್ಜುಗೊಳಿಸಿದರು. ಭಾರತದಲ್ಲೇ ಅತ್ಯಂತ ಪ್ರಗತಿಪರ ವಿಶ್ವವಿದ್ಯಾಲಯ ಎಂಬ  ಹೆಗ್ಗಳಿಕೆಗೂ ಇದು ಪಾತ್ರವಾಯಿತು. ಶೈಕ್ಷಣಿಕವಾಗಿ ಸುಧಾರಣೆ ತರಲು ಯೂರೋಪ್‌, ಅಮೆರಿಕ, ಏಷ್ಯಾ, ಆಸ್ಟ್ರೇಲಿಯಾ, ನ್ಯೂಜಿಲೆಂಡ್‌ ದೇಶಗಳನ್ನೂ ಸಂದರ್ಶಿಸಿದರು. ಜಿನೀವಾದಲ್ಲಿ ನಡೆದ ಕಾಮನ್ ವೆಲ್ತ್ ವಿಶ್ವವಿದ್ಯಾಲಯ ಸಮ್ಮೇಳನಕ್ಕೆ ಭಾರತೀಯ ನಿಯೋಗದ ನಾಯಕರಾಗಿದ್ದರು. 1955-56ರಲ್ಲಿ ಅಧಿಕೃತ ಭಾಷಾ ಸಮಿತಿಯ ಸದಸ್ಯರಾಗಿ, ಭಾರತ ಸರಕಾರದ ಕೇಂದ್ರ ಸಲಹಾ ಮಂಡಳಿಯ ಸದಸ್ಯರಾಗಿಯೂ ಕಾರ್ಯನಿರ್ವಹಿಸಿದರು.
ರಾಜ್ಯಪಾಲರಾಗಿ
೧೯೬೭ರಲ್ಲಿ ಅವರನ್ನು ಪಂಜಾಬಿನ ರಾಜ್ಯಪಾಲರನ್ನಾಗಿ ನೇಮಿಸಿಲಾಯಿತು. ಲಚ್ಮಣ್ ಸಿಂಗ್ ಗಿಲ್ ರ ಸರ್ಕಾರ ಪತನವಾದಾಗ ೬ ತಿಂಗಳ ಕಾಲ ರಾಷ್ಟ್ರಪತಿ ಆಡಳಿತ ಹೇರಲಾಯಿತು. ೧೯೬೯ರಲ್ಲಿ ಗುರ್ನಾಂ ಸಿಂಗ್ ರ ಸರ್ಕಾರ ಕೇವಲ ೧ ವರ್ಷ ನಡೆಯಿತು.ರಾಜಕೀಯ ಅಸ್ಥಿರತೆ ಮತ್ತು ಆಡಳಿತ ಪಕ್ಷದಲ್ಲಿ ಭಿನ್ನಮತೀಯ ಚಟುವಟಿಕೆಯ ಕಾರಣ ನೀಡಿ, ಬಜೆಟ್ ಮಂಡನೆಗೆ ಒಂದು ದಿನ ಮುಂಚೆ ಪಾವಟೆ ಸರ್ಕಾರವನ್ನು ವಜಾಗೊಳಿಸಲು ರಾಷ್ಟ್ರಪತಿ ವಿ ವಿ ಗಿರಿ ಯವರಿಗೆ ಶಿಫಾರಸ್ಸು ಗೈದರು. ಹಿಂದಿ ಹೇರಿಕೆಯ ವಿರುದ್ಧ ಪ್ರತಿಭಟನೆಯ ಮಧ್ಯೆ ೧೯೭೧ರಲ್ಲಿ ಪ್ರಕಾಶ್ ಸಿಂಗ್ ಬಾದಲ್ ನೇತೃತ್ವದ ಸಮ್ಮಿಶ್ರ ಸರ್ಕಾರ ಬಹುಮತ ಕಳೆದುಕೊಂಡಾಗ ನಿಷ್ಪಕ್ಷಪಾತವಾಗಿ ನಡೆದುಕೊಂಡ ಪಾವಟೆಯವರ ಕ್ರಮ ಮೆಚ್ಚುಗೆಗೆ ಪಾತ್ರವಾಯಿತು. ೯ ತಿಂಗಳ ಕಾಲ ರಾಷ್ಟ್ರಪತಿ ಆಡಳಿತ ನಡೆಸಿದ ಪಾವಟೆ, ೧೯೭೨ರಲ್ಲಿ ಗ್ಯಾನಿ ಜೈಲ್ ಸಿಂಗ್ ರ ಸರ್ಕಾರಕ್ಕೆ ಪ್ರಮಾಣ ವಚನ ಬೋಧಿಸಿದರು. ೧೯೭೩ರಲ್ಲಿ ಅವಧಿ ಪೂರ್ಣಗೊಂಡ ನಂತರ ಬೆಂಗಳೂರಿಗೆ ಮರಳಿದರು.
ಪ್ರಶಸ್ತಿ ಗೌರವಗಳು
ಡಿ. ಸಿ. ಪಾವಟೆಯವರು ಶಿಕ್ಷಣ ಕ್ಷೇತ್ರಕ್ಕೆ ನೀಡಿದ ಸೇವೆ ಗುರುತಿಸಿ ಭಾರತ ಸರ್ಕಾರವು ೧೯೬೭ರಲ್ಲಿ  ಪದ್ಮಭೂಷಣ ಪ್ರಶಸ್ತಿ ನೀಡಿ ಗೌರವಿಸಿತು.
೧೯೯೯ರಿಂದ ಕೇಂಬ್ರಿಡ್ಜ್ ನಲ್ಲಿ ಸಿಡ್ನಿ ಸಸೆಕ್ಸ್ ಕಾಲೇಜಿನಲ್ಲಿ ಡಿ. ಸಿ. ಪಾವಟೆಯವರ ಸ್ಮರಣಾರ್ಥ ಕರ್ನಾಟಕದ ಪ್ರತಿಭಾವಂತ ಪದವೀಧರರಿಗೆ ೪ ತಿಂಗಳ ಪ್ರವಾಸ-ಪ್ರತಿಭಾವೇತನ ನೀಡಲಾಗುತ್ತದೆ.
ಗ್ರಂಥ ಕರ್ತರಾಗಿ
ಡಿ. ಸಿ. ಪಾವಟೆಯವರು ‘ಎಲಿಮೆಂಟ್ಸ್‌ ಆಫ್‌ ಕ್ಯಾಲುಕುಲಸ್‌’ ಎಂಬ ಗಣಿತಶಾಸ್ತ್ರಕ್ಕೆ ಸಂಬಂಧಿಸಿದ ಗ್ರಂಥವನ್ನು ರಚಿಸಿದ್ದಾರೆ. "ರಾಜ್ಯಪಾಲನಾಗಿ ನನ್ನ ಅನುಭವಗಳು" ಮತ್ತು "ಶಿಕ್ಷಣ ಆಡಳಿತಗಾರನಾಗಿ ನನ್ನ ಅನುಭವಗಳು" ಎಂಬ ಎರಡು ಕೃತಿಗಳನ್ನು ರಚಿಸಿದರು. ಈ ಎರಡು ಗ್ರಂಥಗಳು ಕೇವಲ ಆತ್ಮಚರಿತ್ರೆಯಾಗಿಲ್ಲದೆ ಸ್ವಾತಂತ್ರ್ಯಾ ನಂತರದ ಭಾರತೀಯ ರಾಜಕೀಯ ಮತ್ತು ಶೈಕ್ಷಣಿಕ ವಿಷಯಗಳ ಮೇಲೆ ಬೆಳಕು ಚೆಲ್ಲುವಂತದ್ದೆನಿಸಿವೆ.
ವಿದಾಯ
ದೀರ್ಘಾವಧಿ ಸಾರ್ವಜನಿಕ ಸೇವೆಯ ನಂತರ ಬೆಂಗಳೂರಿನಲ್ಲಿ ನೆಲೆಗೊಂಡು ಸಂತೃಪ್ತ ಜೀವನ ನಡೆಸಿದ ಡಿ. ಸಿ. ಪಾವಟೆಯವರು ಬೆಂಗಳೂರಿನ ಬಸವ ಸಮಿತಿಯ ಸಲಹೆಗಾರರಾಗಿ ದುಡಿದರು. ವಿಧಾನ ಸೌಧದ ಬಳಿ ಬಸವ ಭವನ ನಿರ್ಮಿಸಲು ಶ್ರಮಿಸಿದರು. ೧೯೭೯ರ ಜನವರಿ ೧೭ರಂದು ಬದುಕಿಗೆ ವಿದಾಯ ಹೇಳಿದರು. ಶಿಕ್ಷಣ ಕ್ಷೇತ್ರಕ್ಕೆ ಇವರು ನೀಡಿದ ಮಹತ್ತರ ಕೊಡುಗೆಯ ನೆನಪಿಗಾಗಿ ಇವರ ಕುಟುಂಬವರ್ಗದವರು, ಇವರ ಹುಟ್ಟೂರಾದ ಮಮದಾಪುರದಲ್ಲಿ ಇವರ ತಂದೆ ಚಿಂತಪ್ಪ ಪಾವಟೆಯವರ ಹೆಸರಿನಲ್ಲಿ ಮಾಧ್ಯಮಿಕ ಶಾಲೆಯನ್ನು ಪ್ರಾರಂಭಿಸಿ, ಇವರ ಹೆಸರನ್ನು ಚಿರಸ್ಥಾಯಿಯಾಗಿಸಿದ್ದಾರೆ.
ಉಲ್ಲೇಖಗಳು
ವರ್ಗ: ಶಿಕ್ಷಣ ತಜ್ಞರು ವರ್ಗ: ರಾಜ್ಯಪಾಲರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಗೋರ್ಡನ್, ಚಾರ್ಲ್ಸ್ ಜಾರ್ಜ್
1833-85. ಬ್ರಿಟಿಷ್ ಸೇನಾಧಿಕಾರಿ ಮತ್ತು ಸಮಾಜಸೇವಕ.
ಸಾಧನೆ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸಮಾಜಸೇವಕರು
ಮನಮೋಹನ್ ಸಿಂಗ್
ಮನಮೋಹನ್ ಸಿಂಗ್ (ಜನನ: ಸೆಪ್ಟೆಂಬರ್ ೨೬, ೧೯೩೨ ಪಶ್ಚಿಮ ಪಂಜಾಬ್ ನ ಗಾಹ್ ನಲ್ಲಿ - ಈಗದು ಪಾಕಿಸ್ತಾನದಲ್ಲಿದೆ) ಭಾರತದ ೧೩ನೆಯ ಪ್ರಧಾನ ಮಂತ್ರಿಗಳು. ಕಾಂಗ್ರೆಸ್ ಪಕ್ಷದ ಸದಸ್ಯರಾದ ಮನಮೋಹನ್ ಸಿಂಗ್, ಮೇ ೨೨ ೨೦೦೪ರಂದು ಪ್ರಧಾನಮಂತ್ರಿಯಾಗಿ ಪ್ರಮಾಣವಚನ ಸ್ವೀಕಾರ ಮಾಡಿದರು. "ಭಾರತದ ಆರ್ಥಿಕ ವ್ಯವಸ್ಥೆಯ ಸುಧಾರಣೆಯ ಶಿಲ್ಪಿ" ಎಂದು ಮನಮೋಹನ್ ಸಿಂಗ್ ಪ್ರಸಿದ್ಧರಾಗಿದ್ದಾರೆ. ಪಿ ವಿ ನರಸಿಂಹರಾವ್ ಅವರ ಸರ್ಕಾರದಲ್ಲಿ 'ವಿತ್ತಮಂತ್ರಿ'ಯಾಗಿ ಮನಮೋಹನ್ ಸಿಂಗ್ ಪರಿಚಯಿಸಿದ ಆರ್ಥಿಕ ಸ್ವತಂತ್ರೀಕರಣ ನೀತಿಗಳು ಭಾರತದ ಆರ್ಥಿಕ ವ್ಯವಸ್ಥೆಯನ್ನು ದುಸ್ಥಿತಿಯಿಂದ ಸುಧಾರಿಸಿದವು ಎನ್ನಲಾಗುತ್ತದೆ. ಪಂಜಾಬ್ ವಿಶ್ವವಿದ್ಯಾಲಯ, ಆಕ್ಸ್‌ಫರ್ಡ್ ಮತ್ತು ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯಗಳಲ್ಲಿ ಶಿಕ್ಷಣ ಪಡೆದ ಮನಮೋಹನ್ ಸಿಂಗ್ ಪ್ರಧಾನಮಂತ್ರಿಯಾಗುವ ಮೊದಲು ಅರ್ಥಶಾಸ್ತ್ರಜ್ಞರಾಗಿ ಕೆಲಸ ಮಾಡಿದವರು. ರಾಜಕೀಯದಲ್ಲಿ ಎಂದಿಗೂ ವಿವಾದ ಸೃಷ್ಟಿಸದ ಮನಮೋಹನ್ ಸಿಂಗ್ ೨೦೦೨ ರಲ್ಲಿ "ಅತ್ಯುತ್ತಮ ಸಂಸದ್ ಸದಸ್ಯ" ಪ್ರಶಸ್ತಿಯನ್ನೂ ಪಡೆದಿದ್ದರು.
ಉಲ್ಲೇಖಗಳು
ವರ್ಗ:ಭಾರತದ ಪ್ರಧಾನ ಮಂತ್ರಿಗಳು
ವರ್ಗ:೧೯೩೨ ಜನನ
ವರ್ಗ:ಭಾರತದ ಅರ್ಥಶಾಸ್ತ್ರಜ್ಞರು
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಗಗನ (ಚಲನಚಿತ್ರ)
ಗಗನ,೧೯೮೯ರಲ್ಲಿ ಬಿಡುಗಡೆಯಾದ ಕನ್ನಡ ಚಿತ್ರ.
ಕಥೆ
ಇದು ಜವಳಿ ತಯಾರಿ ಮಾಲೀಕ, ರಾಜು (ಅನಂತ್ ನಾಗ್) ಮತ್ತು ಅವರ ಕಾರ್ಯದರ್ಶಿ ಆಶಾ (ಖುಷ್ಬೂ ಸುಂದರ್) ರ ಪ್ರೇಮ ಕಥೆ.
ಹಾಡಗಳು
{| class="wikitable" ! ಕ್ರಮ ಸಂಖ್ಯೆ ! ಹಾಡು ! ಗಾಯಕರು ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು
ಬೋರಿಸ್ ಪಾಸ್ಟರ್ನಾಕ್
ಬೋರಿಸ್ ಪಾಸ್ಟರ್ನಾಕ್ (10 ಫೆಬ್ರವರಿ [O.S. 29 January] 1890 – 30 ಮೇ 1960) ರಶ್ಯಾದೇಶದ ಕವಿ,ಕಾದಂಬರಿಕಾರ,ಅನುವಾದಕ. ಇವರ ಪ್ರಥಮ ಕವನ ಸಂಕಲನ ಮೈ ಸಿಸ್ಟರ್,ಲೈಫ್ (೧೯೧೭),ರಷಿಯನ್ ಭಾಷೆಯ ಅತ್ಯುತ್ತಮ ಕವನ ಸಂಕಲನ ಎಂದು ಪರಿಗಣಿತವಾಗಿದೆ.ಜೊಹಾನ್ ವೂಲ್ಫ್‍ಗಾಂಗ್ ವಾನ್ ಗಯಟೆ,ಫ್ರೆಡ್ರಿಕ್ ಸ್ಚಿಲ್ಲರ್,ಪೆಡ್ರೋ ಕಾಲ್ಡೆರೋನ್ ಮತ್ತು ವಿಲಿಯಂ ಷೇಕ್ಸ್‌ಪಿಯರ್ ರವರ ನಾಟಕಗಳ ಅನುವಾದಗಳು ರಶ್ಯಾದ ಪ್ರೇಕ್ಷಕರಲ್ಲಿ ಬಹು ಪ್ರಸಿದ್ಧವಾಗಿವೆ. ರಶ್ಯಾ ದೇಶದ ಹೊರಗಡೆ ಪಾಸ್ಟರ್ನಾಕ್ ಅವರ ಕಾದಂಬರಿ ಡಾಕ್ಟರ್ ಜಿವಾಗೋ (೧೯೫೭)ಕ್ಕಾಗಿ ಪ್ರಸಿದ್ಧರು.ಇದು ರಶ್ಯಾದ ೧೯೦೫ ಕ್ರಾಂತಿ ಸಮಯದಿಂದ ಪ್ರಥಮ ಮಹಾಯುದ್ಧದ ನಡುವಿನ ಅವಧಿಯನ್ನು ಚಿತ್ರಿಸುತ್ತದೆ. ಸಮಾಜವಾದಿ ಸಾಮ್ರಾಜ್ಯದ ಬಗ್ಗೆ ಸ್ವತಂತ್ರ ನಿಲುವನ್ನು ಹೊಂದಿದುಕ್ಕಾಗಿ ರಶ್ಯಾದಲ್ಲಿ ಇದನ್ನು ಪ್ರಕಟಿಸಲು ಅಸಾದ್ಯವಾಯಿತು.ಇದನ್ನು ಮಿಲಾನ್‍ಗೆ ಕಳ್ಳಸಾಗಣೆ ಮಾಡಿ ೧೯೫೭ರಲ್ಲಿ ಪ್ರಕಟಿಸಲಾಯಿತು.೧೯೫೮ರಲ್ಲಿ ಪಾಸ್ಟರ್ನಾಕ್‍ಗೆ ಸಾಹಿತ್ಯದ ನೋಬೆಲ್ ಪ್ರಶಸ್ತಿ ಘೋಷಿಸಲಾಯಿತು.ಇದರಿಂದ ಅಪಮಾನಕ್ಕೆ ಒಳಗಾದ ರಶ್ಯಾದ ಕಮ್ಯುನಿಸ್ಟ್ ಪಕ್ಷ,ಇದನ್ನು ತಿರಸ್ಕರಿಸುವಂತೆ ಪಾಸ್ಟರ್ನಾಕ್ ಮೇಲೆ ಒತ್ತಡ ಹೇರುವಲ್ಲಿ ಯಶಸ್ವಿಯಾದರೂ ನಂತರ ಅವರ ವಂಶಸ್ಥರು ೧೯೮೮ರಲ್ಲಿ ಇದನ್ನು ಪಡೆದರು.
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಕವಿಗಳು
ಬೈನರಿ ಸರ್ಚ್ ಆಲಗೋರಿತಮ್
ಕಂಪ್ಯೂಟರ್ ವಿಜ್ಞಾನದಲ್ಲಿ, ಬೈನರಿ ಹುಡುಕಾಟವನ್ನು ಅರ್ಧ-ಮಧ್ಯಂತರ ಹುಡುಕಾಟ, ಲಾಗರಿಥಮಿಕ್ ಹುಡುಕಾಟ, ಅಥವಾ ಬೈನರಿ ಚಾಪ್, ಎಂದು ಕರೆಯಲಾಗುತ್ತದೆ. ಇದು ವಿಂಗಡಿಸಲಾದ ರಚನೆಯೊಳಗೆ ಗುರಿ ಮೌಲ್ಯದ ಸ್ಥಾನವನ್ನು ಕಂಡುಕೊಳ್ಳುತ್ತದೆ. ಬೈನರಿ ಹುಡುಕಾಟವು ಗುರಿ ಮೌಲ್ಯವನ್ನು ಅರ್ರೆಯ ಮಧ್ಯದ ಅಂಶಕ್ಕೆ ಹೋಲಿಸುತ್ತದೆ. ಅವು ಸಮಾನವಾಗಿಲ್ಲದಿದ್ದರೆ, ಗುರಿಯು ಅರ್ಧದ ಅಂಶದಲ್ಲಿ ಇರಲು ಸಾಧ್ಯವಿಲ್ಲ. ಉಳಿದ ಅರ್ಧಭಾಗದಲ್ಲಿ ಹುಡುಕಾಟ ಮುಂದುವರಿಯುತ್ತದೆ, ಮತ್ತೆ ಮಧ್ಯದ ಅಂಶವನ್ನು ಗುರಿ ಮೌಲ್ಯಕ್ಕೆ ಹೋಲಿಸಲು ತೆಗೆದುಕೊಳ್ಳುತ್ತದೆ ಮತ್ತು ಗುರಿ ಮೌಲ್ಯವು ಕಂಡುಬರುವವರೆಗೆ ಇದನ್ನು ಪುನರಾವರ್ತಿಸುತ್ತದೆ. ಉಳಿದ ಅರ್ಧ ಖಾಲಿಯಾಗಿರುವುದರಿಂದ ಹುಡುಕಾಟ ಕೊನೆಗೊಂಡರೆ, ಗುರಿ ಶ್ರೇಣಿಯಲ್ಲಿಲ್ಲ.
ಬೈನರಿ ಹುಡುಕಾಟವು ಕೆಟ್ಟ ಸಂದರ್ಭದಲ್ಲಿ ಲಾಗರಿಥಮಿಕ್ ಸಮಯದಲ್ಲಿ ಚಲಿಸುತ್ತದೆ ಮತ್ತು O(\log n) ಹೋಲಿಕೆಗಳನ್ನು ಮಾಡುತ್ತದೆ, ಇಲ್ಲಿ O ಎಂಬುದು ಶ್ರೇಣಿಯಲ್ಲಿನ ಅಂಶಗಳ ಸಂಖ್ಯೆ ಮತ್ತು \log ಎಂಬುದು ಲಾಗರಿಥಮ್ ಆಗಿದೆ. ಸಣ್ಣ ಸರಣಿಗಳನ್ನು ಹೊರತುಪಡಿಸಿ ಬೈನರಿ ಹುಡುಕಾಟ ರೇಖೀಯ ಹುಡುಕಾಟಕ್ಕಿಂತ ವೇಗವಾಗಿರುತ್ತದೆ. ಆದಾಗ್ಯೂ, ಬೈನರಿ ಹುಡುಕಾಟವನ್ನು ಅನ್ವಯಿಸಲು ಶ್ರೇಣಿಯನ್ನು ಮೊದಲು ವಿಂಗಡಿಸಬೇಕು. ವೇಗದ ಹುಡುಕಾಟಕ್ಕಾಗಿ ವಿನ್ಯಾಸಗೊಳಿಸಲಾದ ವಿಶೇಷ ದತ್ತಾಂಶ ರಚನೆಗಳಿವೆ, ಉದಾಹರಣೆಗೆ ಹ್ಯಾಶ್ ಕೋಷ್ಟಕಗಳು, ಬೈನರಿ ಹುಡುಕಾಟಕ್ಕಿಂತ ಹೆಚ್ಚು ಪರಿಣಾಮಕಾರಿಯಾಗಿ ಹುಡುಕಬಹುದು. ಬೈನರಿ ಹುಡುಕಾಟವನ್ನು ವ್ಯಾಪಕ ಶ್ರೇಣಿಯ ಸಮಸ್ಯೆಗಳನ್ನು ಪರಿಹರಿಸಲು ಬಳಸಬಹುದು.
ಬೈನರಿ ಹುಡುಕಾಟದ ಹಲವಾರು ಮಾರ್ಪಾಡುಗಳಿವೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಭಾಗಶಃ ಕ್ಯಾಸ್ಕೇಡಿಂಗ್ ಅನೇಕ ಸರಣಿಗಳಲ್ಲಿ ಒಂದೇ ಮೌಲ್ಯಕ್ಕಾಗಿ ಬೈನರಿ ಹುಡುಕಾಟಗಳನ್ನು ವೇಗಗೊಳಿಸುತ್ತದೆ. ಫ್ರ್ಯಾಕ್ಷನಲ್ ಕ್ಯಾಸ್ಕೇಡಿಂಗ್ ಕಂಪ್ಯೂಟೇಶನಲ್ ಜ್ಯಾಮಿತಿಯಲ್ಲಿ ಮತ್ತು ಹಲವಾರು ಇತರ ಕ್ಷೇತ್ರಗಳಲ್ಲಿನ ಹಲವಾರು ಹುಡುಕಾಟ ಸಮಸ್ಯೆಗಳನ್ನು ಸಮರ್ಥವಾಗಿ ಪರಿಹರಿಸುತ್ತದೆ. ಘಾತೀಯ ಹುಡುಕಾಟವು ಬೈನರಿ ಹುಡುಕಾಟವನ್ನು ಮಿತಿಯಿಲ್ಲದ ಪಟ್ಟಿಗಳಿಗೆ ವಿಸ್ತರಿಸುತ್ತದೆ. ಬೈನರಿ ಸರ್ಚ್ ಟ್ರೀ ಮತ್ತು ಬಿ-ಟ್ರೀ ಡೇಟಾ ರಚನೆಗಳು ಬೈನರಿ ಹುಡುಕಾಟವನ್ನು ಆಧರಿಸಿವೆ.
ಆಲಗೋರಿತಮ್
ಬೈನರಿ ಹುಡುಕಾಟ ವಿಂಗಡಿಸಲಾದ ಅರ್ರೆಗಳಲ್ಲಿ ಕಾರ್ಯನಿರ್ವಹಿಸುತ್ತದೆ. ರಚನೆಯ ಮಧ್ಯದಲ್ಲಿರುವ ಒಂದು ಅಂಶವನ್ನು ಗುರಿ ಮೌಲ್ಯದೊಂದಿಗೆ ಹೋಲಿಸುವ ಮೂಲಕ ಬೈನರಿ ಹುಡುಕಾಟ ಪ್ರಾರಂಭವಾಗುತ್ತದೆ. ಗುರಿ ಮೌಲ್ಯವು ಅಂಶಕ್ಕೆ ಹೊಂದಿಕೆಯಾದರೆ, ರಚನೆಯಲ್ಲಿ ಅದರ ಸ್ಥಾನವನ್ನು ಹಿಂತಿರುಗಿಸಲಾಗುತ್ತದೆ. ಗುರಿ ಮೌಲ್ಯವು ಅಂಶಕ್ಕಿಂತ ಕಡಿಮೆಯಿದ್ದರೆ, ಹುಡುಕಾಟವು ರಚನೆಯ ಕೆಳಗಿನ ಅರ್ಧಭಾಗದಲ್ಲಿ ಮುಂದುವರಿಯುತ್ತದೆ. ಗುರಿ ಮೌಲ್ಯವು ಅಂಶಕ್ಕಿಂತ ಹೆಚ್ಚಿದ್ದರೆ, ರಚನೆಯ ಮೇಲಿನ ಅರ್ಧಭಾಗದಲ್ಲಿ ಹುಡುಕಾಟ ಮುಂದುವರಿಯುತ್ತದೆ. ಇದನ್ನು ಮಾಡುವುದರ ಮೂಲಕ, ಅಲ್ಗಾರಿದಮ್ ಪ್ರತಿ ಪುನರಾವರ್ತನೆಯಲ್ಲೂ ಗುರಿ ಮೌಲ್ಯವು ಸುಳ್ಳಾಗದ ಅರ್ಧವನ್ನು ತೆಗೆದುಹಾಕುತ್ತದೆ.
ಕಾರ್ಯವಿಧಾನ
n ಮೌಲ್ಯಗಳು ಅಥವಾ ದಾಖಲೆಗಳನ್ನು ಹೊಂದಿರುವ A ಅರ್ರೆಯು ಎನ್ನುವ ದಾಖಲೆಗಳನ್ನು ಹೊಂದಿರುತ್ತದೆ. ಇದನ್ನು ರಂತೆ ವಿಂಗಡಿಸಲಾಗುತ್ತದೆ. T ಎಂಬುದು ಗುರಿ ಮೌಲ್ಯ. ಕೆಳಗೆ ಆರ್ರೆ A ನಲ್ಲಿ ಗುರಿ ಮೌಲ್ಯ Tಯ ಸೂಚ್ಯಂಕವನ್ನು ಕಂಡುಹಿಡಿಯುವ ವಿಧಾನವನ್ನು ತಿಳಿಸಲಾಗಿದೆ.
ಈ ಮರುಕಳಿಸುವ ವಿಧಾನವು ಹುಡುಕಾಟ ಗಡಿಗಳು ಮತ್ತು ವೇರಿಯಬಲ್ ಗಳಾದ L and R ಅನ್ನು ಟ್ರ್ಯಾಕ್ ಮಾಡುತ್ತದೆ. ಸ್ಯುಡೋ ಕೋಡ್ ನಲ್ಲಿ ಈ ವಿಧಾನವನ್ನು ವ್ಯಕ್ತಪಡಿಸಬಹುದು. ವೇರಿಯಬಲ್ ನ ಹೆಸರುಗಳು ಮೇಲಿನಂತಯೇ ಇರುತ್ತವೆ. ಎಂಬುದು ಫ್ಲೋರ್ ಫಂಕ್ಷನ್, ಮತ್ತು  ಎಂಬುದು ನಿರ್ದಿಷ್ಟ ಮೌಲ್ಯವನ್ನು ಬಿಂಬಿಸುತ್ತದೆ ಮತ್ತು ಹುಡುಕಾಟದ ವಿಫಲತೆಯನ್ನು ಸ್ಪಷ್ಟಪಡಿಸುತ್ತದೆ.
function binary_search(A, n, T): L := 0 R := n − 1 while L <= R:        m := floor((L + R) / 2) if A[m] < T:            L := m + 1 else if A[m] > T:            R := m - 1 else: return m    return unsuccessful
ಇತಿಹಾಸ
ವೇಗವಾಗಿ ಹುಡುಕಲು ಅನುಮತಿಸುವ ಐಟಂಗಳ ಪಟ್ಟಿಯನ್ನು ವಿಂಗಡಿಸುವ ಕಲ್ಪನೆಯು ಪ್ರಾಚೀನ ಕಾಲಕ್ಕೆ ಸೇರಿದೆ. ಮೊಟ್ಟಮೊದಲ ಉದಾಹರಣೆಯೆಂದರೆ ಬ್ಯಾಬಿಲೋನ್‌ನಿಂದ ಇನಕಿಬಿಟ್-ಅನು ಟ್ಯಾಬ್ಲೆಟ್ ಕ್ರಿ.ಪೂ. ೨೦೦ ಕ್ಕೆ ಹೋಗುತ್ತದೆ. ಟ್ಯಾಬ್ಲೆಟ್ ಸುಮಾರು ೫೦೦ ಸೆಕ್ಸಾಗೆಸಿಮಲ್ ಸಂಖ್ಯೆಗಳನ್ನು ಮತ್ತು ಅವುಗಳ ಪರಸ್ಪರಗಳನ್ನು ಲೆಕ್ಸಿಕೋಗ್ರಾಫಿಕಲ್ ಕ್ರಮದಲ್ಲಿ ವಿಂಗಡಿಸಿದ್ದರು. ಇದು ನಿರ್ದಿಷ್ಟ ಪ್ರವೇಶವನ್ನು ಹುಡುಕುವುದನ್ನು ಸುಲಭಗೊಳಿಸಿತು. ಇದರ ಜೊತೆಯಲ್ಲಿ, ಅವರ ಮೊದಲ ಅಕ್ಷರದಿಂದ ವಿಂಗಡಿಸಲಾದ ಹಲವಾರು ಹೆಸರುಗಳ ಪಟ್ಟಿಗಳನ್ನು ಏಜಿಯನ್ ದ್ವೀಪಗಳಲ್ಲಿ ಕಂಡುಹಿಡಿಯಲಾಯಿತು. ಕ್ರಿ.ಶ ೧೨೮೯ ರಲ್ಲಿ ಬಂದ ಲ್ಯಾಟಿನ್ ನಿಘಂಟು ಕ್ಯಾಥೊಲಿಕ್, ಮೊದಲ ಕೆಲವು ಅಕ್ಷರಗಳಿಗೆ ವಿರುದ್ಧವಾಗಿ ಪದಗಳನ್ನು ವರ್ಣಮಾಲೆಯಂತೆ ವಿಂಗಡಿಸುವ ನಿಯಮಗಳನ್ನು ವಿವರಿಸಿದ ಮೊದಲ ಕೃತಿ.
೧೯೪೬ ರಲ್ಲಿ, ಜಾನ್ ಮೌಚ್ಲಿ ಬೈನರಿ ಹುಡುಕಾಟದ ಬಗ್ಗೆ ಮೂರ್ ಸ್ಕೂಲ್ ಲೆಕ್ಚರ್ಸ್‌ನ ಭಾಗವಾಗಿ ಪ್ರಸ್ತಾಪಿಸಿದರು. ಇದು ಕಂಪ್ಯೂಟಿಂಗ್‌ನಲ್ಲಿ ಒಂದು ಮೂಲ ಮತ್ತು ಅಡಿಪಾಯ ಕಾಲೇಜು ಕೋರ್ಸ್. ೧೯೫೭ ರಲ್ಲಿ, ವಿಲಿಯಂ ವೆಸ್ಲಿ ಪೀಟರ್ಸನ್ ಇಂಟರ್ಪೋಲೇಷನ್ ಹುಡುಕಾಟಕ್ಕಾಗಿ ಮೊದಲ ವಿಧಾನವನ್ನು ಪ್ರಕಟಿಸಿದರು. ಪ್ರತಿ ಪ್ರಕಟಿತ ಬೈನರಿ ಸರ್ಚ್ ಅಲ್ಗಾರಿದಮ್ ೧೯೬೦ ರಲ್ಲಿ ಡೆರಿಕ್ ಹೆನ್ರಿ ಲೆಹ್ಮರ್ ಬೈನರಿ ಸರ್ಚ್ ಅಲ್ಗಾರಿದಮ್ ಅನ್ನು ಪ್ರಕಟಿಸುವವರೆಗೆ ಎರಡು ದೈಮೆಂಶನ್ ಗಿಂತ ಕಡಿಮೆ ಇರುವ ಅರೇಗಳಿಗೆ ಮಾತ್ರ ಕೆಲಸ ಮಾಡುತ್ತಿತ್ತು. ೧೯೬೨ ರಲ್ಲಿ, ಹರ್ಮನ್ ಬಾಟನ್‌ಬ್ರಚ್ ಬೈನರಿ ಹುಡುಕಾಟದ ALGOL 60 ಅನುಷ್ಠಾನವನ್ನು ಪ್ರಸ್ತುತಪಡಿಸಿದರು. ಅದು ಸಮಾನತೆಯ ಹೋಲಿಕೆಯನ್ನು ಕೊನೆಯಲ್ಲಿ ಇರಿಸಿತು. ಸರಾಸರಿ ಪುನರಾವರ್ತನೆಗಳ ಸಂಖ್ಯೆಯನ್ನು ಒಂದರಿಂದ ಹೆಚ್ಚಿಸಿತು. ಆದರೆ ಪ್ರತಿ ಪುನರಾವರ್ತನೆಯ ಹೋಲಿಕೆಗಳ ಸಂಖ್ಯೆಯನ್ನು ಒಂದಕ್ಕೆ ಇಳಿಸಿತು. ಏಕರೂಪದ ಬೈನರಿ ಹುಡುಕಾಟವನ್ನು ೧೯೭೧ ರಲ್ಲಿ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದ ಎ. ಕೆ. ಚಂದ್ರ ಅಭಿವೃದ್ಧಿಪಡಿಸಿದರು. 1986 ರಲ್ಲಿ, ಬರ್ನಾರ್ಡ್ ಚೆಝೆಲ್ ಮತ್ತು ಲಿಯೊನಿಡಾಸ್ ಜೆ. ಗುಯಿಬಾಸ್ ಕಂಪ್ಯೂಟೇಶನಲ್ ಜ್ಯಾಮಿತಿಯಲ್ಲಿ ಹಲವಾರು ಹುಡುಕಾಟ ಸಮಸ್ಯೆಗಳನ್ನು ಪರಿಹರಿಸುವ ವಿಧಾನವಾಗಿ ಭಾಗಶಃ ಕ್ಯಾಸ್ಕೇಡಿಂಗ್ ಅನ್ನು ಪರಿಚಯಿಸಿದರು.
ಲೈಬ್ರರಿ ಸಹಾಯ
ಹಲವು ಕಂಪ್ಯೂಟರ್ ಭಾಷೆಗಳು ಬೈನರಿ ಸರ್ಚ್ ಮಾಡಲು ಸಹಾಯವನ್ನು ಮಾಡುತ್ತವೆ:
ನಿರಂಜನ ವಾನಳ್ಳಿ
ಜನನ/ಜೀವನ
ನಿರಂಜನ ವಾನಳ್ಳಿ ಹುಟ್ಟಿದ್ದು ೧೯೬೫ರಲ್ಲಿ, ಉತ್ತರ ಕನ್ನಡ ಜಿಲ್ಲೆಯ 'ವಾನಳ್ಳಿ'ಯಲ್ಲಿ. ಮೈಸೂರಿನ ರಾಮಕೃಷ್ಣ ವಿದ್ಯಾಶಾಲೆಯಲ್ಲಿ ಪ್ರೌಢಶಾಲೆ ವಿದ್ಯಾಭ್ಯಾಸವನ್ನು ಮುಗಿಸಿ ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ವಿದ್ಯಾಭ್ಯಾಸವನ್ನು ಮುಂದುವರಿಸಿದರು. ಪ್ರಸ್ತುತ ಮೈಸೂರು ವಿಶ್ವವಿದ್ಯಾನಿಲಯದ ಸಂವಹನ ಮತ್ತು ಪತ್ರಿಕೋದ್ಯಮ ಪ್ರಾಧ್ಯಾಪಕರು ಇವರು. ಉದಯವಾಣಿ ದಿನಪತ್ರಿಕೆಯ ಅಂಕಣಕಾರರು. ಇಂದಿನವರೆಗೂ ಪ್ರಕಟಿತ ಪುಸ್ತಕಗಳು ೩೧. ನಿರಂಜನ ವಾನಳ್ಳಿ ಅವರ 'ಒಂದು ಅಡಿ ಭೂಮಿ, ಬೊಗಸೆ ತುಂಬ ಪ್ರೀತಿ' ಎಂಬುದು 31 ನೇ ಕೃತಿ. ಇವರು ದ.ಕ.ಜಿಲ್ಲೆಯ ಉಜಿರೆಯ ಎಸ್.ಡಿ.ಎಂ SDM {ಶ್ರೀ ಧರ್ಮಸ್ಥಳ ಮಂಜುನಾಥೇಶ್ವರ ಕಾಲೇಜಿನಲ್ಲಿ) ಕಾಲೇಜಿನ ಪತ್ರಿಕೋದ್ಯಮ ವಿಭಾಗದ ಮುಖ್ಯಸ್ಥರಾಗಿದ್ದರು.
ಪ್ರವಾಸ ಸಾಹಿತ್ಯ
"ಒಮಾನ್ ಎಂಬ ಒಗಟು"
ಉಲ್ಲೇಖ
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು ವರ್ಗ:ಪತ್ರಕರ್ತರು ವರ್ಗ:ಉತ್ತರಕನ್ನಡದವರು
ವಾಟರ್ ಚೆಸ್ನಟ್
thumb ವಾಟರ್ ಚೆಸ್ನಟ್ (ಎಲಿಯೋಕ್ಯಾರಿಸ್ ಡಲ್ಸಿಸ್) ಏಷ್ಯಾ (ಚೀನಾ, ಜಪಾನ್, ಭಾರತ, ಫಿಲಿಪೀನ್ಸ್, ಇತ್ಯಾದಿ), ಆಸ್ಟ್ರೇಲಿಯಾ, ಉಷ್ಣವಲಯ ಆಫ್ರಿಕಾ, ಮತ್ತು ಪೆಸಿಫಿಕ್ ಹಾಗೂ ಹಿಂದೂ ಮಹಾಸಾಗರದ ವಿವಿಧ ದ್ವೀಪಗಳಿಗೆ ಸ್ಥಳೀಯವಾದ ಹುಲ್ಲಿನಂಥ ಒಂದು ಜಂಬು. ಅದನ್ನು ಅನೇಕ ದೇಶಗಳಲ್ಲಿ ಅದರ ತಿನ್ನಲರ್ಹ ಗಡ್ಡೆಗಳಿಗಾಗಿ ವ್ಯಾಪಕವಾಗಿ ಬೆಳೆಯಲಾಗುತ್ತದೆ. ವಾಟರ್ ಚೆಸ್ನಟ್ ವಾಸ್ತವವಾಗಿ ಕಾಯಿಯೇ ಅಲ್ಲ, ಬದಲಾಗಿ ಜವುಗು ಭೂಮಿಯಲ್ಲಿ, ನೀರಿನೊಳಗಿನ ಮಣ್ಣಿನಲ್ಲಿ ಬೆಳೆಯುವ ಒಂದು ಜಲೀಯ ತರಕಾರಿ.
ವರ್ಗ:ಸಸ್ಯಗಳು
ಸಂತೂರ್
ಸಂತೂರ್ ಹಿಂದುಸ್ತಾನಿ ಸಂಗೀತದ ಪ್ರಸಿದ್ಧ ವಾದ್ಯಗಳಲ್ಲಿ ಒಂದು.
ಸ೦ತೂರ್ ಎ೦ಬ ಪದ ಪರ್ಷಿಯನ್ ಭಾಷೆಯಿ೦ದ ಬ೦ದದ್ದು. ಸ೦ಸ್ಕೃತದಲ್ಲಿ ಈ ವಾದ್ಯದ ಹೆಸರು "ಶತತ೦ತ್ರಿ ವೀಣೆ" - ನೂರು ತ೦ತಿಗಳ ವೀಣೆ ಎ೦ದರ್ಥ. ಏಷ್ಯಾ ಮತ್ತು ಯೂರೋಪ್ ಖ೦ಡಗಳ ಯಾತ್ರಿಕ ಸ೦ಗೀತಗಾರರಿ೦ದ ಹರಡಲ್ಪಟ್ಟದ್ದರಿ೦ದ ಸ೦ತೂರ್ ವಿವಿಧ ದೇಶಗಳಲ್ಲಿ ವಿವಿಧ ರೂಪಗಳಲ್ಲಿ ಕ೦ಡುಬರುತ್ತದೆ. ಇರಾನ್, ಇರಾಕ್, ಮತ್ತುಟರ್ಕಿ ದೇಶಗಳಲ್ಲಿ ೭೨ ತ೦ತಿಗಳನ್ನು ಹೊ೦ದಿರುವ "ಸ೦ತೂರ್" ಎ೦ದೇ ಹೆಸರುಳ್ಳ ವಾದ್ಯವು೦ಟು. ಚೀನಾ ದೇಶದಲ್ಲಿ "ಯಾ೦ಗ್-ಕಿನ್" ಎಂದು ಕರೆಯಲ್ಪಟ್ಟು ೪೫ ತ೦ತಿಗಳನ್ನು ಹೊ೦ದಿದ್ದರೆ, ಇದೇ ವಾದ್ಯದ ಇನ್ನೊ೦ದು ರೂಪ ಗ್ರೀಸ್ ನಲ್ಲಿ "ಸ೦ತೂರಿ" ಎ೦ಬ ಹೆಸರನ್ನು ಹೊಂದಿದೆ. ಹ೦ಗೆರಿ ಮತ್ತು ರೊಮೇನಿಯಾಗಳ "ಸಿ೦ಬಲಾನ್" ಸಹ ಇದೇ ರೀತಿಯ ವಾದ್ಯ.
ಭಾರತೀಯ ಸ೦ತೂರ್
ಭಾರತದಲ್ಲಿ ಕಾಶ್ಮೀರದ ಜಾನಪದ ವಾದ್ಯವಾಗಿದ್ದ ಸ೦ತೂರನ್ನು ಶಾಸ್ತ್ರೀಯ ಸ೦ಗೀತಕ್ಕೆ ಸೂಕ್ತವಾದ ವಾದ್ಯವಾಗಿ ಮಾರ್ಪಾಟುಗೊಳಿಸಿದವರಲ್ಲಿ ಪ್ರಮುಖರು ಪ೦ಡಿತ್ ಶಿವಕುಮಾರ್ ಶರ್ಮಾ. ಆಧುನಿಕ ಭಾರತೀಯ ಸ೦ತೂರ್ ಸಾಮಾನ್ಯವಾಗಿ ೮೭ ತ೦ತಿಗಳನ್ನು ಹೊ೦ದಿರುತ್ತದೆ.
ಬೆಳವಣಿಗೆ
ಕಾಶ್ಮೀರದ ಜಾನಪದ ಸ೦ತೂರ್ ಮೊದಲಿಗೆ ೧೦೦ ತ೦ತಿಗಳನ್ನು ಹೊ೦ದಿದ್ದು ಮುಖ್ಯವಾಗಿ ಸೂಫಿ ಸ೦ತರ ಸ೦ಗೀತಕ್ಕೆ ಉಪಯೋಗಿಸಲ್ಪಡುತ್ತಿತ್ತು. ಶಿವಕುಮಾರ್ ಶರ್ಮಾ ರವರ ತ೦ದೆ ಪ೦ಡಿತ್ ಉಮಾ ದತ್ ಶರ್ಮಾ ಶಾಸ್ತ್ರೀಯ ಸ೦ಗೀತಕ್ಕೆ ಇದರ ಸೂಕ್ತತೆಯನ್ನು ಮನಗ೦ಡರು. ನಂತರ ಶಿವಕುಮಾರ್ ಶರ್ಮಾ ಈ ವಾದ್ಯದ ರಚನೆಯಲ್ಲಿ ಸರಿಯಾದ ಬದಲಾವಣೆಗಳನ್ನು ತ೦ದರು.
ಭಾರತೀಯ ಶಾಸ್ತ್ರೀಯ ಸ೦ಗೀತಕ್ಕೆ ಅತ್ಯಗತ್ಯವಾದ ಗಮಕಗಳನ್ನು ನುಡಿಸುವ ಸಾಮರ್ಥ್ಯ ಮೊದಲು ಈ ವಾದ್ಯದಲ್ಲಿ ಇರಲಿಲ್ಲ. ವಾದ್ಯದ ರಚನೆಯೊ೦ದಿಗೆ ಅದನ್ನು ನುಡಿಸುವ ತ೦ತ್ರಕ್ಕೂ ಸೂಕ್ತವಾದ ಬದಲಾವಣೆಗಳನ್ನು ಪರಿಚಯಿಸಿದ ಶಿವಕುಮಾರ್ ಶರ್ಮಾ ಗಮಕಗಳನ್ನು ನುಡಿಸುವ ಸಾಮರ್ಥ್ಯವನ್ನು ಈ ವಾದ್ಯಕ್ಕೆ ತ೦ದರು. ಇದನ್ನು ನುಡಿಸುವಾಗ ಉಪಯೋಗಿಸುವ "ಕಲಮ್" (ಮರದ ಸಣ್ಣ ಸುತ್ತಿಗೆಯ೦ಥ ಉಪಕರಣ) ಅನ್ನು ತ೦ತಿಗಳ ಮೇಲೆ ಸರಾಗವಾಗಿ ಸಾಗಿಸುವ ಮೂಲಕ ಗಮಕಗಳನ್ನು ನುಡಿಸಬಹುದು.
ಸ೦ತೂರ್ ಶಾಸ್ತ್ರೀಯ ಕಛೇರಿಯಲ್ಲಿ ಮೊದಲ ಬಾರಿಗೆ ೧೯೫೫ ರಲ್ಲಿ ಉಪಯೋಗಿತವಾಯಿತು.
ಪ್ರಸಿದ್ಧ ಸ೦ಗೀತಗಾರರು
ವರ್ಗ:ಸಂಗೀತ ವಾದ್ಯಗಳು ವರ್ಗ:ಹಿಂದುಸ್ತಾನಿ ಸಂಗೀತ
ತಾರಕಾಸುರ
ತಾರಕಾಸುರ ( Sanskrit ತಾರಕಾಸುರ  ) ತಾರಕಾಸುರನ್ ( ತಮಿಳು : தார ಕ್ಕಾಸುರನ್ ) ಮತ್ತು ತಾರಕಾಸುರ ( Telugu   ಎಂದು ಸಹ ನಿರೂಪಿಸಲಾಗಿದೆ ) ಹಿಂದೂ ಪುರಾಣಗಳಲ್ಲಿ ಪ್ರಬಲ ಅಸುರ. ಅವನು ಅಸುರ ವಜ್ರಂಗ ಮತ್ತು ಅವನ ಹೆಂಡತಿ ವಜ್ರಂಗಿಯ ಮಗ. ತಾರಕನಿಗೆ ಮೂವರು ಗಂಡು ಮಕ್ಕಳಿದ್ದರು: ತಾರಕಾಕ್ಷ, ವಿದ್ಯುನ್ಮಾಲಿ ಮತ್ತು ಕಮಲಾಕ್ಷ, ಅವರು ತ್ರಿಪುರಾಸುರ ಎಂದು ಕರೆಯಲ್ಪಟ್ಟರು. ಅವನು ಕಾರ್ತಿಕೇಯನಿಂದ ಹತನಾದನೆಂದು ತಿಳಿದುಬರುತ್ತದೆ.
ಜನನ
ತನ್ನ ಸಹೋದರಿ ಅದಿತಿಯ ಬಗ್ಗೆ ಯಾವಾಗಲೂ ಅಸೂಯೆಪಡುತ್ತಿದ್ದ ದಿತಿ, ಅದಿತಿಯ ಮಕ್ಕಳಾದ ದೇವತೆಗಳನ್ನು ಸೋಲಿಸಲು ಸಮರ್ಥನಾದ ಮಗನನ್ನು ತನಗೆ ನೀಡುವಂತೆ ತನ್ನ ಸಂಗಾತಿಯಾದ ಕಶ್ಯಪನನ್ನು ಕೇಳಿಕೊಂಡಳು. ಸಮ್ಮತಿಸಿ, ಕಶ್ಯಪ ತನ್ನ ಪತ್ನಿ ವಜ್ರಂಗಳನ್ನು ದಯಪಾಲಿಸಿದ ಅಂಗಗಳನ್ನು ಹೊಂದಿದ್ದಳು, ಇಂದ್ರ ಮತ್ತು ದೇವತೆಗಳನ್ನು ವಶಪಡಿಸಿಕೊಂಡು ಅವರನ್ನು ಶಿಕ್ಷಿಸುವ ಮೂಲಕ ತನ್ನ ಹರಾಜನ್ನು ಪೂರೈಸಿದಳು. ಅದಿತಿ ಪ್ರತಿಭಟಿಸಿದಾಗ, ಬ್ರಹ್ಮನು ವಜ್ರಂಗನನ್ನು ತನ್ನ ಸೆರೆಯಾಳುಗಳನ್ನು ಬಿಡುಗಡೆ ಮಾಡುವಂತೆ ಒತ್ತಾಯಿಸಿದನು, ಅವನು ತನ್ನ ತಾಯಿಯ ಸೂಚನೆಯನ್ನು ಮಾತ್ರ ಮಾಡಿದ್ದೇನೆ ಎಂದು ಹೇಳಿದನು. ಸಂತೋಷಗೊಂಡ ಬ್ರಹ್ಮನು ಅವನಿಗೆ ವಜ್ರಂಗಿ ಎಂದು ಕರೆಯಲ್ಪಡುವ ಹೆಂಡತಿಯನ್ನು ಸೃಷ್ಟಿಸಿದನು, ಅವಳು ಆಕರ್ಷಕ ಮತ್ತು ಪ್ರೀತಿಯಿಂದ ಕೂಡಿದ್ದಳು. ಅವನು ಅವಳಿಗೆ ವರವನ್ನು ನೀಡಿದಾಗ, ಅವಳು ತನಗೆ ಮೂರು ಲೋಕಗಳನ್ನು ವಶಪಡಿಸಿಕೊಳ್ಳುವ ಮತ್ತು ವಿಷ್ಣುವಿಗೆ ದುಃಖವನ್ನುಂಟುಮಾಡುವ ಮಗನನ್ನು ನೀಡುವಂತೆ ಕೇಳಿದಳು. ಮೂಕವಿಸ್ಮಿತನಾದ ಅವನು ಬ್ರಹ್ಮನಿಗೆ ತಾರಕಾಸುರನಾಗಿ ಜನಿಸಿದ ಒಳ್ಳೆಯ ಮಗನನ್ನು ನೀಡಬೇಕೆಂದು ತಪಸ್ಸು ಮಾಡಿದನು.
ವರದಾನ
ತಾರಕನು ಬ್ರಹ್ಮನಿಗೆ ತಪಸ್ಸು ಮಾಡಿದನು, ಮತ್ತು ಸೃಷ್ಟಿಕರ್ತನು ಕಾಣಿಸಿಕೊಂಡಾಗ, ಎರಡು ವರಗಳನ್ನು ಕೇಳಿದನು: ಒಂದು, ಮೂರು ಲೋಕಗಳಲ್ಲಿ ಯಾರೂ ಅವನಿಗೆ ಸಮಾನರಾಗಬಾರದು ಮತ್ತು ಎರಡು, ಶಿವನ ಮಗ ಮಾತ್ರ ಅವನನ್ನು ಕೊಲ್ಲಬಹುದು. ಈ ಎರಡನೆಯ ಆಸೆಯು ಅವನ ಕಡೆಯಿಂದ ವಂಚಕವೆಂದು ಪರಿಗಣಿಸಲ್ಪಟ್ಟಿತು, ಏಕೆಂದರೆ ಶಿವನು ಒಬ್ಬ ಯೋಗಿ ಮತ್ತು ಮಕ್ಕಳನ್ನು ಹೆರುವ ಸಾಧ್ಯತೆಯಿಲ್ಲ. ಅವನ ಆಸೆಯನ್ನು ಈಡೇರಿಸಿಕೊಂಡು ತಾರಕಾಸುರನು ಸ್ವರ್ಗವನ್ನು ಅತಿಕ್ರಮಿಸಿದನು. ತನ್ನ ತಂದೆಯಂತೆಯೇ ದೇವತೆಗಳನ್ನು ಹೊರಹಾಕಿದನು. ಆದರೆ ಈಗ ತಾನೇ ಹೊಸ ಇಂದ್ರ ಎಂದು ಘೋಷಿಸಿಕೊಂಡನು. ಇಂದ್ರನು ಬ್ರಹ್ಮನನ್ನು ಸಂಪರ್ಕಿಸಿದನು ಮತ್ತು ಅವನಿಗೆ ಸಹಾಯ ಮಾಡುವಂತೆ ಒತ್ತಾಯಿಸಿದನು, ಏಕೆಂದರೆ ಅವನ ಭಕ್ತರು ಬಯಸಿದ ವರಗಳನ್ನು ನೀಡುವುದು. ಶಿವನು ಆಳವಾದ ತಪಸ್ಸಿನಲ್ಲಿ ನಿರತನಾಗಿದ್ದನೆಂದು ಪರಿಗಣಿಸಿ ತಾನು ಹೆಚ್ಚು ಮಾಡಲು ಸಾಧ್ಯವಿಲ್ಲ ಎಂದು ಬ್ರಹ್ಮ ಅವನಿಗೆ ವಿವರಿಸಿದನು. ಹಿಮವನ ಮಗಳು ಪಾರ್ವತಿಯು ತನ್ನ ಸಂಗಾತಿಯಾಗಿ ಹುಡುಕುತ್ತಿದ್ದಳು. ಇಂದ್ರನು ಕಾಮದೇವ ಮತ್ತು ರತಿಯೊಂದಿಗೆ ಒಂದು ಯೋಜನೆಯನ್ನು ರೂಪಿಸಿದನು, ಅವರು ಶಿವನನ್ನು ಅಡ್ಡಿಪಡಿಸಲು ಮತ್ತು ಪ್ರೀತಿಯ ಆಲೋಚನೆಗಳಿಂದ ಅವನನ್ನು ಮೋಸಗೊಳಿಸಲು ಪ್ರಯತ್ನಿಸಿದರು. ಕಾಮದೇವನು ತನ್ನ ಹೂವಿನ ಬಾಣವನ್ನು ಶಿವನ ಮೇಲೆ ಹೊಡೆದಾಗ, ಅವನು ಪಾರ್ವತಿಯ ಕಡೆಗೆ ಬಲವಾದ ಆಕರ್ಷಣೆಯನ್ನು ಅನುಭವಿಸಿದನು. ಆದರೆ ನಂತರ ಕುತಂತ್ರದಿಂದ ಕಾಮದೇವನನ್ನು ಗಮನಿಸಿ ಅವನನ್ನು ಸುಟ್ಟು ಬೂದಿ ಮಾಡಿದನು. ಪಾರ್ವತಿಯು ಅಂತಿಮವಾಗಿ ಶಿವನ ಪ್ರೀತಿಯನ್ನು ಗೆಲ್ಲುವ ಸಲುವಾಗಿ ತೀವ್ರ ತಪಸ್ಸನ್ನು ಮಾಡಿದಳು ಮತ್ತು ಅವನನ್ನು ಬಹಳ ವೈಭವದಿಂದ ಮದುವೆಯಾದಳು, ಶಿವನ ಮಗನಾದ ಕಾರ್ತಿಕೇಯನಿಗೆ ಜನ್ಮ ನೀಡಿದಳು.
ಸ್ಕಂದನ ವಿರುದ್ಧ ಯುದ್ಧ
ಸ್ಕಂದ ಪುರಾಣದ ಪ್ರಕಾರ, ಕಾರ್ತಿಕೇಯನನ್ನು (ಸ್ಕಂದ) ದೇವರುಗಳ ಸೇನಾಧಿಪತಿ ಆಗಿ ನೇಮಿಸಲಾಯಿತು, ಅಸುರನನ್ನು ಸೋಲಿಸುವ ಹೊಣೆಯನ್ನು ವಹಿಸಲಾಯಿತು. ಆತನಿಗೆ ಶಕ್ತಿ ತುಂಬಲು ದೇವತೆಗಳು ಹಲವಾರು ಉಡುಗೊರೆಗಳನ್ನು ನೀಡಿದರು. ದೈತ್ಯರ ರಾಜನಾದ ತಾರಕನು ತನ್ನ ಸಾಮ್ರಾಜ್ಯವನ್ನು ರಕ್ಷಿಸಲು ಕೋಟ್ಯಂತರ ಅಸುರರನ್ನು ಕರೆದನು, ಕಾಲನೇಮಿಯು ತನ್ನ ಪಡೆಗಳನ್ನು ಆಜ್ಞಾಪಿಸಿದನು. ಅಸುರರು ಮೇಲುಗೈ ಸಾಧಿಸಿದರು, ದೇವತೆಗಳ ಸೈನ್ಯಗಳು ಕಾಡಿನ ಬೆಂಕಿಗೆ ಮರಗಳಂತೆ ಬಿದ್ದವು. ಇಂದ್ರನು ಹೊಡೆದನು. ಕಾಲನೇಮಿಯ ತಿರಸ್ಕಾರವನ್ನು ಕೇಳಿದ ಕಾರ್ತಿಕೇಯ ಮತ್ತು ಕೃಷ್ಣ ಅವನನ್ನು ದ್ವಂದ್ವಯುದ್ಧ ಮಾಡಲು ಬಂದರು. ನಂತರದವರು ಗರುಡನ ಮೇಲಿನಿಂದ ಅಸುರನ ಮೇಲೆ ತನ್ನ ದೊಡ್ಡ ಬಿಲ್ಲು ಮತ್ತು ಬಾಣಗಳ ಮಳೆಗರೆದರು. ಕಾಲನೇಮಿಯು ಕೃಷ್ಣ ಮತ್ತು ಗರುಡನನ್ನು ಸಂಪೂರ್ಣವಾಗಿ ನುಂಗುವ ಮೂಲಕ ಪ್ರತಿಕ್ರಿಯಿಸಿದನು. ನಂತರ ದೇವತೆಯು ಸುದರ್ಶನ ಚಕ್ರದಿಂದ ಅಸುರನ ಹೊಟ್ಟೆಯನ್ನು ತೆರೆದನು, ಇದು ದೈತ್ಯ ಯೋಧರ ಸಮೂಹವನ್ನು ಕತ್ತರಿಸುವ ಆಕಾಶ ಆಯುಧವಾಗಿದೆ. ತಾರಕನನ್ನು ಗಮನಿಸಿದ ಕೃಷ್ಣನು ಕಾರ್ತಿಕೇಯನಿಗೆ ಹೇಳಿದನು:
"ಓ ಕುಮಾರಾ, ದೈತ್ಯರ ಭಗವಂತನನ್ನು ನೋಡು, ಅವನು ಯುಗದ ಅಂತ್ಯದಲ್ಲಿ ಕಾಲ (ಸಾವಿನ ದೇವರು) ನಂತೆ. ಭಯಂಕರವಾದ ತಪಸ್ಸಿನ ಮೂಲಕ ಶಿವನು ಪ್ರಾಯಶ್ಚಿತ್ತ ಪಡೆದಿದ್ದೂ ಇದೇ (ರಾಕ್ಷಸ). ಅವನಿಂದಲೇ ಶಕ್ರ ಮತ್ತು ಇತರರು ನೂರು ಮಿಲಿಯನ್ ವರ್ಷಗಳ ಕಾಲ ಕೋತಿಗಳಾಗಿ ರೂಪಾಂತರಗೊಂಡರು. ಯುದ್ಧದ ಸಮಯದಲ್ಲಿ ನಮ್ಮ ಎಲ್ಲಾ (ಉನ್ನತ) ಆಯುಧಗಳ ರಾಶಿಯ ಹೊರತಾಗಿಯೂ ನಮ್ಮಿಂದ ಸೋಲಿಸಲಾಗಲಿಲ್ಲ. ಈ ಮಹಾನ್ ಅಸುರನನ್ನು ತಿರಸ್ಕಾರದ ನಿರ್ಲಕ್ಷ್ಯದಿಂದ ನೋಡಬಾರದು. ಅವನೇ ತಾರಕ. ಇದು ನಿಮ್ಮ ಏಳನೇ ದಿನ. ಈಗ ಮಧ್ಯಾಹ್ನ. ಸೂರ್ಯಾಸ್ತದ ಮೊದಲು ಅವನನ್ನು ಕೊಲ್ಲು. ಇಲ್ಲದಿದ್ದರೆ ಅವನನ್ನು ಕೊಲ್ಲಲಾಗುವುದಿಲ್ಲ."
ಕಾರ್ತಿಕೇಯನು ತಾರಕನ ಸಮಾಧಾನದ ಮಾತುಗಳನ್ನು ನಿರ್ಲಕ್ಷಿಸಿ ಅವನ ಭಯಂಕರ ಶಕ್ತಿಯನ್ನು ಅಸುರರ ಮೇಲೆ ಎಸೆದನು. ಅಳೆಯಲಾಗದ ವೈಭವದ ಸ್ಕಂದನು ಅದ್ಭುತವಾದ ಕ್ಷಿಪಣಿಯನ್ನು ಎಸೆದಾಗ, ಭೂಮಿಯ ಮೇಲೆ ವಿಪರೀತ ಭಯಾನಕ ಉಲ್ಕೆಗಳ ಸಮೂಹಗಳು ಬಿದ್ದವು. ಶಕ್ತಿಯ ಮಿಲಿಯನ್ ಕ್ಷಿಪಣಿಗಳು ಅದರಿಂದ ಹೊರಬಂದವು, ಸಾವಿರ ಮಿಲಿಯನ್ ವಾಹನಗಳು ಹೊಡೆದವು. ತಾರಕನ ವಿರುದ್ಧ ತನ್ನ ಶಕ್ತಿಯನ್ನು ಎಸೆಯಲು ಕೃಷ್ಣನು ಅವನನ್ನು ಒತ್ತಾಯಿಸಿದಾಗ, ಸ್ಕಂದನು ಹಿಂಜರಿದನು. ಅವನ ಶತ್ರು ರುದ್ರನ ಭಕ್ತನಾಗಿದ್ದನು. ನಂತರ ಕೃಷ್ಣನು ತಾರಕನನ್ನು ಶಿವನನ್ನು ಆಕ್ರಮಣ ಮಾಡಲು ಕುಶಲತೆಯಿಂದ ವರ್ತಿಸಿದನು.
"ನಂತರ ವಿವಿಧ ದೇವತೆಗಳು ಈ ಕೆಳಗಿನ ರೀತಿಯಲ್ಲಿ (ದೈತ್ಯನ ವಿರುದ್ಧ) ಧಾವಿಸಿದರು: ಜನಾರ್ದನನು ತನ್ನ ಚಕ್ರವನ್ನು ಎತ್ತಿ ವೇಗವಾಗಿ ಓಡಿದನು. ಇಂದ್ರನು ತನ್ನ ಸಿಡಿಲನ್ನು ಸಿಡಿಸಿದ. ಯಮನು ಜೋರಾಗಿ ಗರ್ಜಿಸಿದನು. ಕುಪಿತನಾದ ಧನೇಶ್ವರನು ತನ್ನ ಕಬ್ಬಿಣದ ದೊಣ್ಣೆಯನ್ನು ಎತ್ತುತ್ತಾ ಗರ್ಜಿಸಿದನು. ವರುಣನು ತನ್ನ ಕುಣಿಕೆಯನ್ನು ಮೇಲಕ್ಕೆತ್ತಿ ಗರ್ಜಿಸಿದನು. ವಾಯುವು ತನ್ನ ಭಯಂಕರವಾದ ಮಹಾ ಗೋವನ್ನು ಎತ್ತಿದನು. ಅಗ್ನಿದೇವನು (ವಹ್ನಿ) ತನ್ನ ಮಹಾನ್ ಶೋಭೆಯ ಶಕ್ತಿಯನ್ನು ಮೇಲಕ್ಕೆತ್ತಿದನು. ನಿರತಿಯು ತನ್ನ ಹರಿತವಾದ ಕತ್ತಿಯನ್ನು ಎತ್ತಿದನು. ಕೋಪಗೊಂಡ ರುದ್ರರು ತಮ್ಮ ತ್ರಿಶೂಲಗಳನ್ನು ಎತ್ತಿದರು. ಸಧ್ಯ-ದೇವರು ತಮ್ಮ ಬಿಲ್ಲುಗಳನ್ನು ಎತ್ತಿದರು. ವಾಸು ಬಿಲ್ಲು ಬಾಣ ಎತ್ತಿದ. ವಿಶ್ವದೇವರು ಕೀಟಗಳನ್ನು ಥಳಿಸುವ ದಂಡವನ್ನು ಬೆಳೆಸಿದರು. ಚಂದ್ರ ಮತ್ತು ಸೂರ್ಯನು ಅವುಗಳ ಪ್ರಕಾಶ, ಅಶ್ವಿನೀದೇವರು ಔಷಧೀಯ ಗಿಡಮೂಲಿಕೆಗಳು, ಸರ್ಪಗಳು ಜ್ವಲಿಸುವ ವಿಷ ಮತ್ತು ಹಿಮಾದ್ರಿ ಮತ್ತು ಇತರ ಪ್ರಮುಖರು ಪರ್ವತಗಳನ್ನು ಎತ್ತಿದರು."
ಅದೇನೇ ಇದ್ದರೂ, ತಾರಕ ಅವರ ಎಲ್ಲಾ ಪರಾಕ್ರಮಕ್ಕೆ ಸಮನಾಗಿರುತ್ತದೆ ಎಂದು ಸಾಬೀತುಪಡಿಸಿದರು, ವಿಜಯೋತ್ಸಾಹದಿಂದ ಘರ್ಜಿಸಿದರು. ಸ್ಕಂದನು ದೇವತೆಗಳ ಭಕ್ತನನ್ನು ಕೊಲ್ಲುವುದಿಲ್ಲ ಎಂದು ತಿಳಿದಿದ್ದರೆ ಅಂತಹ ವಿನಾಶವನ್ನು ಅವನು ನೋಡುತ್ತಿರಲಿಲ್ಲ ಎಂದು ಕೃಷ್ಣನು ಗೇಲಿಯಾಗಿ, ಜೋರಾಗಿ ನಕ್ಕನು. ತನ್ನ ವಿಷ್ಣುವಿನ ರೂಪವನ್ನು ಊಹಿಸಿಕೊಂಡು, ಅವನು ತನ್ನ ತೋಳುಗಳನ್ನು ಹಿಸುಕಿದನು ಮತ್ತು ಎಲ್ಲಾ ಅಸುರರನ್ನು ಕೊಲ್ಲುವುದಾಗಿ ಪ್ರತಿಜ್ಞೆ ಮಾಡಿದನು. ಅವರ ವಿರುದ್ಧ ಆರೋಪವನ್ನು ಹೊರಿಸಿದನು ಮತ್ತು ಅವನು ಓಡಿಹೋದಾಗಲೂ ಅವರನ್ನು ಕೊಲ್ಲುತ್ತಾನೆ. ಭೂಮಿಯು ನಡುಗಿತು ಮತ್ತು ದೇವತೆಗಳು ಭಯಭೀತರಾದರು. ಗಂಧರ್ವ ಸಿದ್ಧನು ವಿಷ್ಣುವನ್ನು ಇಡೀ ವಿಶ್ವಕ್ಕೆ ಬೆದರಿಕೆ ಹಾಕುವ ತನ್ನ ಕಾರ್ಯಗಳ ಬಗ್ಗೆ ಯೋಚಿಸುವಂತೆ ಒತ್ತಾಯಿಸಿದನು. ಕೃಷ್ಣನಾಗಿ ಅವನ ರೂಪಕ್ಕೆ ಹಿಂತಿರುಗಿ, ಸ್ಕಂದ ಮತ್ತು ಅವನು ತಾರಕನ ಕಡೆಗೆ ಹಾರಿದನು. ಅದರ ಮೇಲೆ ಒಬ್ಬ ಮಹಿಳೆ ನಂತರದ ತಲೆಯಿಂದ ಹೊರಬರುವುದನ್ನು ಅವರು ನೋಡಿದರು. ಅಸುರನ ಮಹಾ ತಪಸ್ಸಿನಿಂದಲೂ ಅಸುರನಲ್ಲಿ ನೆಲೆಸಿರುವ ಶಕ್ತಿ ಎಂದು ಮಹಿಳೆ ಘೋಷಿಸಿದಳು, ಆದರೆ ಅವನ ಅಧರ್ಮವು ಅವನ ಧರ್ಮವನ್ನು ಸಮತೋಲನಗೊಳಿಸಿದ್ದರಿಂದ ಈಗ ಅವನನ್ನು ತ್ಯಜಿಸುತ್ತೇನೆ. ಕಾರ್ತಿಕೇಯನು ಶಕ್ತಿಯನ್ನು ವಶಪಡಿಸಿಕೊಂಡನು ಮತ್ತು ಅದನ್ನು ತಾರಕನ ಹೃದಯಕ್ಕೆ ಚುಚ್ಚಿದನು, ಅಂತಿಮವಾಗಿ ದೇವತೆಗಳು ಅವನ ಹೆಸರನ್ನು ಶ್ಲಾಘಿಸಿದಾಗಲೂ ಅವನ ಹಣೆಬರಹವನ್ನು ಪೂರೈಸಿದನು.
ಸಾಹಿತ್ಯ ಉಲ್ಲೇಖಗಳು
ಈ ಕಥೆಯು ಕಾಳಿದಾಸ (ಸುಮಾರು ೪ ನೇ ಶತಮಾನ) ಕುಮಾರಸಂಭವ (ಅರ್ಥ., ಕಾರ್ತಿಕೇಯನ ಜನನ) ಮಹಾಕಾವ್ಯಕ್ಕೆ ಆಧಾರವಾಗಿದೆ. ಬ್ರಹ್ಮಾಂಡದಲ್ಲಿ ಮುಕ್ತವಾಗಿ ವಿಹರಿಸುವ ಆವಿಯಾದ ಪ್ರೇಮ ಚೈತನ್ಯದ ವಿಷಯವನ್ನು ವೈಷ್ಣವರು (ಸುಮಾರು ೧೬ನೇ ಶತಮಾನ) ಅಳವಡಿಸಿಕೊಂಡರು, ಅವರು ವಾಸುದೇವನಲ್ಲಿ ಪುನರ್ಜನ್ಮ ಪಡೆದರು ಎಂದು ನಂಬುತ್ತಾರೆ. ಇದು ರವೀಂದ್ರನಾಥ ಟ್ಯಾಗೋರ್ ಅವರ ಮದನಭಸ್ಮರ್ ಪರ್ (ಮದನಭಸ್ಮೇರ್ ಪರ್) ಕವಿತೆಯ ವಿಷಯವೂ ಆಗಿದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಸಾವಂತ್‍ವಾಡಿ
link=//upload.wikimedia.org/wikipedia/commons/thumb/3/34/Sunset_at_Sawantwadi.jpg/220px-Sunset_at_Sawantwadi.jpg|thumb| ಸಾವಂತ್‍ವಾಡಿಯಲ್ಲಿ ಸೂರ್ಯಾಸ್ತ
ಸಾವಂತ್‍ವಾಡಿ ಕಲಾವಿದರ ಸೌಂದರ್ಯದ ನಾಡಾಗಿದೆ. ಇದು ಭಾರತದ ಮಧ್ಯ-ಪಶ್ಚಿಮ ಕರಾವಳಿಯಲ್ಲಿರುವ ಕೊಂಕಣ ಪ್ರದೇಶದ ಅವಿಭಾಜ್ಯ ಅಂಗವಾಗಿದೆ.
ಸಾವಂತ್‍ವಾಡಿಯ ಕರಾವಳಿಯು ವಿಶೇಷವಾಗಿ ಯುರೋಪಿಯನ್ನರಿಗೆ ಯುದ್ಧಾನುಕೂಲವಾಗಿ ಪ್ರಮುಖವಾಗಿತ್ತು.
ಸಾವಂತ್‍ವಾಡಿಯ ರಾಜ್ಯವು ಸಾವಂತ್ ಭೋಂಸ್ಲೆ ಅವರ ರಾಜಮನೆತನದಿಂದ ಆಳಲ್ಪಟ್ಟಿತು. ೧೭೫೫ - ೧೮೦೩ ರ ಅವಧಿಯಲ್ಲಿ ಖೇಮ್ ಸಾವಂತ್ III ರ ಆಳ್ವಿಕೆಯಲ್ಲಿ ನಿರ್ಮಿಸಲಾದ ಸಾವಂತ್‍ವಾಡಿಯ ಅರಮನೆಯು ನಗರದ ಹೆಮ್ಮೆಯಾಗಿದೆ.
ಇತಿಹಾಸ
ಹದಿನೇಳನೇ ಶತಮಾನದ ಆರಂಭದಲ್ಲಿ ಸಾವಂತರು ಆದಿಲ್ ಶಾಹಿಯ ಆಳ್ವಿಕೆಯಲ್ಲಿ ದೇಶ್‍ಮುಖ್‍ನ ಆನುವಂಶಿಕ ಹಕ್ಕಿನ ಊಳಿಗಮಾನ್ಯ ಹಿಡುವಳಿದಾರರಾಗಿದ್ದರು. ಶಿವಾಜಿ ಅಡಿಯಲ್ಲಿ ಮರಾಠರು ಮತ್ತು ಗೋವಾದಲ್ಲಿ ಪೋರ್ಚುಗೀಸರು ಸಾವಂತ್‍ವಾಡಿಯೊಂದಿಗೆ ಸಂಪರ್ಕಕ್ಕೆ ಬಂದ ಇತರ ಎರಡು ಪ್ರಮುಖ ಶಕ್ತಿಗಳು.
ವಾಸ್ತುಶಾಸ್ತ್ರೀಯ ಲಕ್ಷಣಗಳು
ಸಾವಂತ್‍ವಾಡಿಯ ಅರಮನೆ ನಿಜವಾಗಿಯೂ ವಾಸ್ತುಶಿಲ್ಪದ ಮೇರುಕೃತಿಯಾಗಿದ್ದು ಇಂಗ್ಲಿಷ್ ಕಮಾನುಗಳನ್ನು ಸ್ಥಳೀಯ ಕೆಲಸಗಾರಿಕೆ ಮತ್ತು ರೋಮಾಂಚಕ ಕೆಂಪು ಲ್ಯಾಟರೈಟ್ ಕಲ್ಲುಗಳೊಂದಿಗೆ ವಿಲೀನಗೊಳಿಸುತ್ತದೆ. ಇಟ್ಟಿಗೆಗಳಿಂದ ಕೂಡಿದ ಕಂದು ಬಣ್ಣದ ಗೋಡೆಗಳು ಈ ಎರಡು ಅಂತಸ್ತಿನ ಅರಮನೆಯ ಸ್ಥಳೀಯತೆಯನ್ನು ಹೆಚ್ಚಿಸುತ್ತವೆ ಮತ್ತು ಇದನ್ನು ಸಾವಂತ್‍ವಾಡಿಯ ವಿಶಿಷ್ಟವಾದ, ತಪ್ಪಿಸಿಕೊಳ್ಳಲಾಗದಂತಹ ಪ್ರವಾಸಿ ಆಕರ್ಷಣೆಯನ್ನಾಗಿ ಮಾಡುತ್ತದೆ. ಅರಮನೆಯು ಮಧ್ಯದಲ್ಲಿ ಸುಂದರವಾದ ಮುಂಭಾಗದ ಚೌಕವನ್ನು ಹೊಂದಿದೆ, ಇದು ಒಂದು ನಿರ್ಮಲವಾದ ಹುಲ್ಲುಹಾಸಿನಿಂದ ಆವೃತವಾಗಿದೆ ಮತ್ತು ಎಲ್ಲಾ ನಾಲ್ಕು ಬದಿಗಳಲ್ಲಿ ಕೊಠಡಿಗಳಿಂದ ಸುತ್ತುವರೆದಿದೆ, ಇದನ್ನು ವಸ್ತುಸಂಗ್ರಹಾಲಯವಾಗಿ ಪರಿವರ್ತಿಸಲಾಗಿದೆ. ಅರಮನೆಯ ಆಸುಪಾಸಿನಲ್ಲಿ ವಿಸ್ತಾರವಾದ ಉದ್ಯಾನಗಳು, ಮರಗಳು ಮತ್ತು ಈ ಭೂದೃಶ್ಯದ ಉದ್ಯಾನದ ಮಧ್ಯದಲ್ಲಿ ಸುಂದರವಾದ ಭವ್ಯವಾದ ರಚನೆಯನ್ನು ಒಳಗೊಂಡಿದೆ.
ಲೆಸ್ಟರ್ ಪ್ರವೇಶದ್ವಾರ
೧೮೯೫ ರಲ್ಲಿ ನಿರ್ಮಿಸಲ್ಪಟ್ಟ ಲೆಸ್ಟರ್ ಪ್ರವೇಶದ್ವಾರದ ಮೂಲಕ ಅರಮನೆಯ ಪ್ರವೇಶ ಮಾಡಬೇಕು.
ದರ್ಬಾರ್ ಹಾಲ್
ಅರಮನೆಯ ದರ್ಬಾರ್ ಹಾಲ್‌ನ ಶಿಲಾನ್ಯಾಸವನ್ನು ಮುಂಬೈನ ಗೌರವಾನ್ವಿತ ಗವರ್ನರ್ ಸರ್ ಜೇಮ್ಸ್ ಫರ್ಗುಸನ್ ಅವರು ೨೧ ಮಾರ್ಚ್ ೧೮೮೧ ರಂದು ಸ್ಥಾಪಿಸಿದರು. ರಘುನಾಥ್ ಸಾವಂತ್ ಭೋಂಸ್ಲೆ ಅವರ ಆಳ್ವಿಕೆಯಲ್ಲಿ ಸಭಾಂಗಣವನ್ನು ಪೂರ್ಣಗೊಳಿಸಲಾಯಿತು. ದರ್ಬಾರ್ ಹಾಲ್ ನೆಲವನ್ನು ಹೂವನ್ನು ಹೋಲುವ ರೀತಿಯಲ್ಲಿ ಆಯಕಟ್ಟಿನ ರೀತಿಯಲ್ಲಿ ಜೋಡಿಸಲಾದ ಹಾಸುಬಿಲ್ಲೆಗಳಿಂದ ತುಂಬಲಾಗಿದೆ. ದರ್ಬಾರ್ ಹಾಲ್‌ನ ಮೇಲ್ಛಾವಣಿಯನ್ನು ಕೆತ್ತಿದ ಸ್ತುವಿನ ಫಲಕಗಳಿಂದ ಅಳವಡಿಸಲಾಗಿದೆ ಮತ್ತು ಹೂವಿನ ವಿನ್ಯಾಸಗಳನ್ನು ರೂಪಿಸಲು ಜೋಡಿಸಲಾಗಿದೆ.
ತಾಯಿಸಾಹೇಬ್ ವಾಡಾ
ವಾಡಾಗಳು ಮಹಾರಾಷ್ಟ್ರದ ಶ್ರೀಮಂತ ಮತ್ತು ಗೌರವಾನ್ವಿತ ವಾಸ್ತುಶಾಸ್ತ್ರೀಯ ಪರಂಪರೆಯಾಗಿದ್ದು ಅವುಗಳ ಚತುರ್ಭುಜ ನಿರ್ಮಾಣಕ್ಕೆ ಮತ್ತು ಮಧ್ಯದಲ್ಲಿ ತೆರೆದ ಜಗುಲಿಗೆ ಹೆಸರುವಾಸಿಯಾಗಿವೆ. ಇವು ಮರಾಠರ ಹೆಮ್ಮೆ, ಧರ್ಮ, ಸಂಸ್ಕೃತಿ, ಸಂಪ್ರದಾಯಗಳು ಮತ್ತು ಪ್ರಕ್ಷುಬ್ಧ ಇತಿಹಾಸವನ್ನು ಪ್ರತಿಬಿಂಬಿಸುತ್ತವೆ. ತಾಯಿಸಾಹೇಬ್ ವಾಡಾವನ್ನು ರಘುನಾಥ್ ಸಾವಂತ್ ಭೋಂಸ್ಲೆ ೧೮೦೦ ರ ದಶಕದ ಮಧ್ಯಭಾಗದಲ್ಲಿ ತಮ್ಮ ಎರಡನೇ ಪತ್ನಿ ಯಮುನಾ ಬಾಯಿಗಾಗಿ ನಿರ್ಮಿಸಿದರು.
ಪರಂಪರೆ, ಕಲೆ ಮತ್ತು ಮೆರುಗು ಲೇಪಿತ ವಸ್ತುಗಳು
ಐತಿಹಾಸಿಕವಾಗಿ, ೧೭ ಮತ್ತು ೧೮ ನೇ ಶತಮಾನಗಳಲ್ಲಿ ಆಂಧ್ರ ಮತ್ತು ತೆಲಂಗಾಣ ಪ್ರದೇಶಗಳಿಂದ ಹಲವಾರು ವಿದ್ವಾಂಸ ಬ್ರಾಹ್ಮಣರು ಖೇಮ್ ಸಾವಂತ್ III ರೊಂದಿಗೆ ಧರ್ಮಶಾಸ್ತ್ರದಲ್ಲಿ ಪ್ರವಚನಗಳನ್ನು ನಡೆಸಲು ಸಾವಂತ್‍ವಾಡಿಗೆ ಭೇಟಿ ನೀಡುತ್ತಿದ್ದರು. ಅವರು ತಮ್ಮೊಂದಿಗೆ ಗಂಜೀಫಾ ಮತ್ತು ಮೆರುಗು ಲೇಪಿತ ವಸ್ತುಗಳ ಕಲೆಯನ್ನು ಸಾವಂತ್‍ವಾಡಿಗೆ ಆ ಸಮಯದಲ್ಲಿ ತಂದರು.
ಗಂಜೀಫಾ
ಗಂಜೀಫಾ ಇಸ್ಪೀಟೆಲೆಗಳಾಗಿದ್ದು ಮತ್ತು ಪರ್ಷಿಯಾದಲ್ಲಿ ಅದರ ಮೂಲವನ್ನು ಹೊಂದಿವೆ. ಇದನ್ನು ೧೬ ನೇ ಶತಮಾನದಲ್ಲಿ ಮೊಘಲರು ಭಾರತಕ್ಕೆ ತಂದರು. ಮೊಘಲರ ಕಾಲದಲ್ಲಿ ಸೂಫಿ ಸಂತರ ಮೂಲಕ ಗಂಜೀಫಾ ಎಲೆಗಳು ಬಂದಿವೆ ಎಂದು ನಂಬಲಾಗಿದೆ.
ಆಸ್ಥಾನಗಳಲ್ಲಿ, ಗಂಜೀಫಾ ಎಲೆ ಆಟವನ್ನು ದರ್ಬಾರ್ ಕಲಾಂ ಎಂದು ಕರೆಯಲಾಗುತ್ತಿತ್ತು ಮತ್ತು ದಂತ, ಆಮೆ ಚಿಪ್ಪು ಹಾಗೂ ಇತರ ಬೆಲೆಬಾಳುವ ವಸ್ತುಗಳನ್ನು ಬಳಸಲಾಗುತ್ತಿತ್ತು. ಅದೇ ಸಮಯದಲ್ಲಿ, ಇದು ಜನಸಾಮಾನ್ಯರಲ್ಲಿ ಪ್ರಸಿದ್ಧಿ ಪಡೆದಿದ್ದರಿಂದ, ಇದನ್ನು ಬಜಾರ್ ಕಲಾಂ ಎಂದು ಕರೆಯಲಾಯಿತು. ಬಜಾರ್ ಕಲಾಂ ಎಲ್ಲರಿಗೂ ಕೈಗೆಟುಕುವ ತಾಳೆ ಎಲೆ, ಗಟ್ಟಿಯಾದ ಬಟ್ಟೆ, ಪೇಸ್ಟ್ ಬೋರ್ಡ್‌ಗಳು ಮುಂತಾದ ಅಗ್ಗದ ವಸ್ತುಗಳಿಂದ ತಯಾರಿಸಲ್ಪಡುತ್ತಿದ್ದವು.
ಎಲೆಗಳು ವೃತ್ತಾಕಾರದ, ಆಯತಾಕಾರದ ಮತ್ತು ಅಂಡಾಕಾರದ ಆಕಾರದಲ್ಲಿರುತ್ತವೆ ಮತ್ತು ಕುಶಲಕರ್ಮಿಗಳಿಂದ ಕೈಯಿಂದ ಮಾಡಲ್ಪಟ್ಟಿರುತ್ತವೆ. ಆರಂಭದಲ್ಲಿ ಎಲೆಗಳಲ್ಲಿ ಪರ್ಷಿಯನ್ ಲಕ್ಷಣಗಳು ಮತ್ತು ಅಕ್ಷರಗಳಿದ್ದವು, ಆದರೆ ನಂತರ ಅವುಗಳಿಗೆ ಹೆಚ್ಚು ಭಾರತೀಯ ಸ್ಪರ್ಶವನ್ನು ನೀಡಲು ರಾಜಮನೆತನದವರು ಕುಶಲಕರ್ಮಿಗಳಿಗೆ ಸ್ಥಳೀಯ ವಿನ್ಯಾಸಗಳನ್ನು ಅಳವಡಿಸಲು ಹೇಳಿದರು ಮತ್ತು ರಾಮಾಯಣ, ದಶಾವತಾರ ಮತ್ತು ರಾಶಿಗಳ ಅನೇಕ ಆಕೃತಿಗಳು ಬಂದವು.
ಮೆರುಗು ಲೇಪಿತ ವಸ್ತುಗಳು
ಈ ಕುಶಲಕರ್ಮ ಮತ್ತು ಕುಶಲಕರ್ಮಿಗಳ ಸಮುದಾಯವಾದ ಚಿಟಾರಿಗಳು ಸಾವಂತ್‍ವಾಡಿಯ ಆಡಳಿತಗಾರರ ಆಶ್ರಯದಲ್ಲಿ ಮತ್ತಷ್ಟು ಅಭಿವೃದ್ಧಿ ಹೊಂದಿದವು. ೧೮ ನೇ ಮತ್ತು ೧೯ ನೇ ಶತಮಾನಗಳಲ್ಲಿ, ಸಾವಂತ್‍ವಾಡಿಯಲ್ಲಿ ಈ ಕುಶಲಕರ್ಮದ ವಿವಿಧ ಶಾಲೆಗಳನ್ನು ಪ್ರಾರಂಭಿಸಲಾಯಿತು. ಗಂಜೀಫಾ ಎಲೆಗಳನ್ನು ಕಾಗದದಿಂದ ತಯಾರಿಸಲಾಗಿದ್ದು, ಅವುಗಳನ್ನು ಹುಣಸೆ ಬೀಜದ ಪುಡಿ ಮತ್ತು ಎಣ್ಣೆಯ ಮಿಶ್ರಣದಿಂದ ಆವರಿಸಲಾಗುತ್ತದೆ. ನಂತರ ಮೆರುಗೆಣ್ಣೆಯಿಂದ ಲೇಪಿಸಲಾಗುತ್ತದೆ. ಪ್ರಸ್ತುತ, ಹೂವಿನ ಅಂಚುಗಳು ಮತ್ತು ವಿನ್ಯಾಸಗಳು ಮತ್ತು ಪೌರಾಣಿಕ ವ್ಯಕ್ತಿಗಳ ವರ್ಣಚಿತ್ರವನ್ನು ನೀರು-ಆಧಾರಿತ ಟೆಂಪೆರಾ ಬಣ್ಣಗಳಿಂದ ಮಾಡಲಾಗುತ್ತದೆ ಮತ್ತು ನಂತರ ಅವುಗಳ ಬಣ್ಣ ಮೌಲ್ಯಗಳನ್ನು ಸಂರಕ್ಷಿಸಲು ಮತ್ತು ವರ್ಧಿಸಲು ಮೆರುಗೆಣ್ಣೆಯನ್ನು ಲೇಪಿಸಲಾಗುತ್ತದೆ.
ಸಾವಂತ್‍ವಾಡಿ ವಸ್ತುಸಂಗ್ರಹಾಲಯ
ಸಾವಂತ್‍ವಾಡಿ ಅರಮನೆಯು ಅದರ ಕೆಲವು ಕೋಣೆಗಳಲ್ಲಿ ವಸ್ತುಸಂಗ್ರಹಾಲಯವನ್ನು ಸಹ ಹೊಂದಿದೆ. ಇದನ್ನು ಮುಖ್ಯವಾಗಿ ರಾಜಮನೆತನದವರಿಗೆ ಮತ್ತು ಗಂಜೀಫಾ- ಸಾವಂತವಾಡಿಯ ಕಲೆಗೆ ಸಮರ್ಪಿಸಲಾಗಿದೆ.
ಈ ವಸ್ತುಸಂಗ್ರಹಾಲಯವನ್ನು ೨೦೦೫ ರಲ್ಲಿ ರಾಜಮಾತಾ ಸತ್ವಶಿಲಾದೇವಿ ಭೋಂಸ್ಲೆ ಅವರು ತೆರೆದರು.
ಹೊರಗಿನ ಕೊಂಡಿಗಳು
ವರ್ಗ:ಮಹಾರಾಷ್ಟ್ರ ವರ್ಗ:ನಗರಗಳು
ಟೋಫ಼ು
thumb ಟೋಫ಼ು ಸೋಯಾ ಹಾಲನ್ನು ಹೆಪ್ಪುಗಟ್ಟಿಸಿ, ಪರಿಣಮಿಸುವ ಮೊಸರನ್ನು ಮೃದು ಬಿಳಿ ತುಂಡುಗಳಾಗಿ ಒತ್ತಿ ತಯಾರಿಸಲಾದ ಒಂದು ಆಹಾರ. ಇದು ಪೂರ್ವ ಏಷ್ಯಾ ಮತ್ತು ಆಗ್ನೇಯ ಪಾಕಪದ್ಧತಿಯಲ್ಲಿ ಒಂದು ಘಟಕವಾಗಿದೆ. ತಾಜಾ ಟೋಫ಼ು ಮತ್ತು ಯಾವುದೇ ರೀತಿಯಲ್ಲಿ ಸಂಸ್ಕರಿಸಲಾದ ಟೋಫ಼ುವನ್ನು ಒಳಗೊಂಡಂತೆ ಟೋಫ಼ುದ ಅನೇಕ ವಿಭಿನ್ನ ವೈವಿಧ್ಯಗಳಿವೆ.
ಹೊಸ ಕಾವ್ಯ
ವರ್ಗ:ವರ್ಷ-೧೯೮೯ ಕನ್ನಡಚಿತ್ರಗಳು
ಗೋರ್ಡಿಯೇಸಿಯ
ಆಸ್ಕೆಲ್ಮಿಂಥೀಸ್ ವಿಭಾಗದ ಒಂದು ವರ್ಗ. ನೆಮ್ಯಾಟೋ ಮಾರ್ಫ ಪರ್ಯಾಯನಾಮ. ಕೂದಲಿನ ಎಳೆಯಂತೆ ಕಾಣುವ ವಿಶಿಷ್ಟ ರೀತಿಯ ಹುಳು ಗಳನ್ನು ಒಳಗೊಂಡಿದೆ. ಈ ಹುಳುಗಳು 15-20 ಸೆಂಮೀ ಉದ್ದವಾಗಿಯೂ ತುಂಬ ತೆಳುವಾಗಿಯೂ ಇರುವುದರಿಂದ ಇವಕ್ಕೆ ಕುದುರೆ ಕೂದಲು ಹುಳು ಗಳೆಂಬ ರೂಢಿನಾಮವಿದೆ. ಈ ವರ್ಗದಲ್ಲಿ ಗೋರ್ಡಿಯಾಯ್ಡಿಯ ಮತ್ತು ನೆಕ್ಟೊನೆಮಟಾಯ್ಡಿಯ ಎಂಬ ಎರಡು ಗಣಗಳಿವೆ. ಮೊದಲಿನ ಗಣಕ್ಕೆ ಸೇರಿದ ಹುಳುಗಳು ಸಿಹಿನೀರಿನಲ್ಲೂ ಎರಡನೆಯ ಗಣಕ್ಕೆ ಸೇರಿದವು ಸಾಗರದ ಉಪ್ಪುನೀರಿನಲ್ಲೂ ವಾಸಿಸುತ್ತವೆ. ಎರಡು ಬಗೆಯ ಡಿಂಭಗಳು ಕೀಟಗಳ ಇಲ್ಲವೆ ಇತರ ರೀತಿಯ ಸಂಧಿಪದಿಗಳ ದೇಹದಲ್ಲಿ ಪರಾವಲಂಬಿಗಳಾಗಿ ಜೀವಿಸುತ್ತವೆ. ಪ್ರೌಢ ಜೀವಿಗಳು ಮಾತ್ರ ಸ್ವತಂತ್ರಜೀವನ ನಡೆಸುತ್ತವೆ.
ಮೇಲೆ ಹೇಳಿದಂತೆ ತೆಳುವಾದ ಹಾಗೂ ಕೂದಲಿನಂತೆ ಕಾಣುವ ಉದ್ದವಾದ ದೇಹ, ಹೊರಚರ್ಮವನ್ನು ಸಂಪೂರ್ಣವಾಗಿ ಆವರಿಸಿರುವ ಮತ್ತು ಹೊರಚರ್ಮ ದಿಂದಲೇ ಉತ್ಪತ್ತಿಯಾಗಿರುವ ದಪ್ಪವಾದ ಕ್ಯೂಟಿಕಲ್ ಪದರ, 3 ಇಲ್ಲವೆ 4 ಪ್ರತ್ಯೇಕ ನಾಲೆಗಳಾಗಿ ವಿಭಾಗವಾಗಿರುವ ದೇಹಾಂತರಾವಕಾಶ, ಡಿಂಭಗಳಲ್ಲಿ ಸಂಪೂರ್ಣವಾಗಿ ರೂಪುಗೊಂಡಿದ್ದು ಪ್ರೌಢ ಜೀವಿಗಳಲ್ಲಿ ಕ್ಷೀಣವಾಗಿರುವ ಜೀರ್ಣಾಂಗ, ಸರಳವಾದ ಕೊಳವೆಯಂತಿರುವ ಜಠರ, ರಕ್ತಪರಿಚಲನೆ, ಉಸಿರಾಟ ಮತ್ತು ವಿಸರ್ಜನೆಯ ಅಂಗಗಳು ಇಲ್ಲದಿರುವುದು, ಅನ್ನನಾಳದ ಸುತ್ತ ಉಂಗುರದಂತಿರುವ ನರಮಂಡಲ-ಇವು ಗೋರ್ಡಿಯೇಸಿಯ ವರ್ಗದ ಜೀವಿಗಳ ಮುಖ್ಯ ಲಕ್ಷಣಗಳು.
ಗೋರ್ಡಿಯೇಸಿಯಕ್ಕೆ ಸೇರಿದ ಜೀವಿಗಳು ಭಿನ್ನಲಿಂಗಿಗಳು. ಜನನಾಂಗಗಳು ದೇಹದುದ್ದಕ್ಕೂ ವ್ಯಾಪಿಸಿವೆ. ನೀರಿನಲ್ಲಿ ಬೆಳೆಯುವ ಜೊಂಡಿನ ಮೇಲೆ ಉದ್ದುದ್ದನೆಯ ಸರಪಳಿಗಳ ರೀತಿಯಲ್ಲಿ ಇವು ಮೊಟ್ಟೆಗಳನ್ನಿಡುತ್ತವೆ. ಮೊಟ್ಟೆಯೊಡೆದು ಹೊರಬರುವ ಡಿಂಭಗಳು ಯಾವುದಾದರೂ ಜಲವಾಸಿ ಕೀಟದ ದೇಹವನ್ನು ಸೇರಿ ತಮ್ಮ ಜೀವನದ ಪ್ರಥಮ ಹಂತವನ್ನು ಕಳೆಯುತ್ತವೆ. ಅನಂತರ ಜೀರುಂಡೆ, ಮಿಡತೆ ಇತ್ಯಾದಿ ಇನ್ನೊಂದು ಬಗೆಯ ಆತಿಥೇಯ ಕೀಟದ ದೇಹದೊಳಕ್ಕೆ ಸಾಗುತ್ತವೆ. ಇಲ್ಲಿ ತಮ್ಮ ಡಿಂಭಾವಸ್ಥೆಯನ್ನು ಪೂರ್ಣಗೊಳಿಸಿ ಪ್ರೌಢಾವಸ್ಥೆ ತಲಪಿ ಜಲಮಾಧ್ಯಮಕ್ಕೆ ಬರುತ್ತವೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಯ್ಪುರ್
ರಾಯ್‍ಪುರ್ (रायपुर) ಛತ್ತೀಸಘಡ್ ರಾಜ್ಯದ ರಾಜಧಾನಿ ನಗರ.
ಬಾಹ್ಯ ಸಂಪರ್ಕಗಳು
ವರ್ಗ: ಭಾರತದ ಪಟ್ಟಣಗಳು
ಮಿರ್ಟೇಸೀ
ಗುಣಲಕ್ಷಣಗಳು
ಎಲೆಗಳು ನಿತ್ಯಹರಿದ್ವರ್ಣವಾಗಿದ್ದು, ಹೆಚ್ಚಾಗಿ ವಿರುದ್ಧವಾಗಿ, ಸರಳವಾಗಿ ಮತ್ತು ಸಾಮಾನ್ಯವಾಗಿ ಸಂಪೂರ್ಣವಾಗಿರುತ್ತವೆ (ಅಂದರೆ, ಹಲ್ಲಿನ ಅಂಚು ಇಲ್ಲದೆ). ಹೂವುಗಳು ಐದು ದಳಗಳ ಮೂಲ ಸಂಖ್ಯೆಯನ್ನು ಹೊಂದಿವೆ. ಆದರೂ ಹಲವಾರು ಪ್ರಭೇದಗಳಲ್ಲಿ ದಳಗಳು ಅತಿ ಸೂಕ್ಷ್ಮ ಅಥವಾ ಇರುವುದೇ ಇಲ್ಲ. ಕೇಸರಗಳು ಸಾಮಾನ್ಯವಾಗಿ ಅನೇಕ ಸಂಖ್ಯೆಗಳಲ್ಲಿ, ಪ್ರಖರ ಬಣ್ಣಗಳನ್ನು ಹೊಂದಿದ್ದು ಎದ್ದು ಕಾಣುವಂತೆ ಇರುತ್ತವೆ.
ಎಲೆಯಂಚು ಏಕತ್ರ. ಎಲೆಗಳಲ್ಲಿ ತೈಲಗ್ರಂಥಿಗಳುಂಟು. ಕಾಂಡದ ತೊಗಟೆ ಪದರ ಪದರಗಳಾಗಿ ಸುಲಿದು ಬೀಳುತ್ತದೆ. ಹೂಗಳು ಉಭಯ ಲಿಂಗಿಗಳು. ಸೈಮ್ ಮಾದರಿಯ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಪುಷ್ಪಪೀಠ ಹೆಚ್ಚು ಕಡಿಮೆ ಅಂಡಾಶಯದೊಂದಿಗೆ ಸೇರಿಕೊಂಡಿದೆ. ಪ್ರತಿಯೊಂದು ಹೂವಿನಲ್ಲಿ ನೀಚಸ್ಥಾನದ ಅಂಡಾಶಯವೂ ಉಂಟು. ನೀಲಗಿರಿತೈಲದ ಮರದಲ್ಲಿ ಪುಷ್ಪಪತ್ರ ಒಂದು ತೆರನ ಟೊಪ್ಪಿಯಂತಿದ್ದು ಹೂ ಅರಳುವಾಗ ಬಿದ್ದು ಹೋಗುತ್ತದೆ. ಕೇಸರಗಳು ಬಿಡಿ ಬಿಡಿಯಾಗಿರಬಹುದು ಇಲ್ಲವೆ ಅನೇಕ ಕಟ್ಟುಗಳಾಗಿ ವಿಭಾಗವಾಗಿರಬಹುದು. ಫಲ ಬೆರಿ, ಸಂಪುಟ, ಅಷ್ಟಿಫಲ ಹೀಗೆ ವಿಭಿನ್ನ ತೆರನಾಗಿದೆ.
ವೈವಿಧ್ಯತೆ
ಇತ್ತೀಚಿನ ಅಂದಾಜಿನ ಪ್ರಕಾರ ಮಿರ್ಟೇಸೀ ಸುಮಾರು 132 ಜಾತಿಗಳಲ್ಲಿ ಸುಮಾರು 5,950 ಪ್ರಭೇದಗಳನ್ನು ಒಳಗೊಂಡಿದೆ. ಈ ಕುಟುಂಬವು ವಿಶ್ವದ ಉಷ್ಣವಲಯದ ಮತ್ತು ಬೆಚ್ಚಗಿನ-ಸಮಶೀತೋಷ್ಣ ಪ್ರದೇಶಗಳಲ್ಲಿ ವ್ಯಾಪಕ ಹರಡಿಕೊಂದಿದೆ, ಮತ್ತು ಇದು ವಿಶ್ವದ ಅನೇಕ ಜೀವವೈವಿಧ್ಯತೆಯ ತಾಣಗಳಲ್ಲಿ ಸಾಮಾನ್ಯವಾಗಿದೆ. ಚಿಲಿ ಮತ್ತು ಅರ್ಜೆಂಟೀನಾದಲ್ಲಿನ ಮೆಟ್ರೊಸೈಡೆರೋಸ್ ಹೊರತುಪಡಿಸಿ, ಕೋಶದಂಥ ಹಣ್ಣುಗಳಾದ ನೀಲಗಿರಿ, ಕೋರಿಂಬಿಯಾ, ಅಂಗೋಫೊರಾ, ಲೆಪ್ಟೊಸ್ಪೆರ್ಮಮ್ ಮತ್ತು ಮೆಲೆಯುಕಾ ಅಮೆರಿಕ ಖಂಡದಲ್ಲಿ ಇಲ್ಲ. ತಿರುಳಿರುವ ಹಣ್ಣುಗಳನ್ನು ಹೊಂದಿರುವ ಪ್ರಭೇದಗಳು (ಸೀಬೆ ಇತ್ಯಾದಿ) ಆಸ್ಟ್ರೇಲಿಯಾ ಮತ್ತು ಮಲೇಷ್ಯಾ ( ಆಸ್ಟ್ರೇಲಿಯಾ ಪರಿಸರ ವಲಯ ) ಮತ್ತು ನಿಯೋಟ್ರೊಪಿಕ್ಸ್‌ನಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ಬೆಳೆಯುತ್ತವೆ. ನೀಲಗಿರಿ ಆಸ್ಟ್ರೇಲಿಯಾದ ಹೆಚ್ಚು ಆರ್ದ್ರ ಭಾಗಗಳಲ್ಲಿ ಪ್ರಬಲವಾದ, ಸರ್ವವ್ಯಾಪಿ ಮರವಾಗಿದೆ ಮತ್ತು ಫಿಲಿಪೈನ್ಸ್ ನ ಉತ್ತರದವರೆಗೂ ವಿರಳವಾಗಿ ಬೆಳೆಯುತ್ತವೆ. ರೆಗ್ನಾನ್ಸ್ ನೀಲಗಿರಿ ವಿಶ್ವದ ಅತಿ ಎತ್ತರದ ಹೂಬಿಡುವ ಸಸ್ಯವಾಗಿದೆ. ಆಸ್ಟ್ರೇಲಿಯಾದ ಇತರ ಪ್ರಮುಖ ತಳಿಗಳು ಕ್ಯಾಲಿಸ್ಟೆಮನ್ (ಬಾಟಲ್ ಬ್ರಷ್), ಸಿಜೈಜಿಯಂ ಮತ್ತು ಮೆಲಲೂಕಾ (ಪೇಪರ್‌ಬಾರ್ಕ್ಸ್). ಆಸ್ಟ್ರೇಲಿಯಾ ಮೂಲದ ಓಸ್ಬೋರ್ನಿಯಾ ಕುಲದ ಪ್ರಭೇದಗಳು ಮ್ಯಾಂಗ್ರೋವ್‍ಗಳಾಗಿವೆ. ಯುಜೇನಿಯಾ, ಮಿರ್ಸಿಯಾ ಮತ್ತು ಕ್ಯಾಲಿಪ್ರ್ಯಾಂಥೆಸ್‍ಗಳು ನಿಯೋಟ್ರೊಪಿಕ್ಸ್‌ನಲ್ಲಿನ ದೊಡ್ಡ ತಳಿಗಳಲ್ಲಿ ಸೇರಿವೆ.
ಉಲ್ಲೇಖಗಳು
ವರ್ಗ:Articles with 'species' microformats ವರ್ಗ:ಸಸ್ಯ ಕುಟುಂಬಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ